7 Τρόποι για να χάσεις κιλά μειώνοντας το λίπος! | PENYPENY.GR\nΣίγουρα θα έχεις ακούσει διάφορους τρόπους για να χάσεις κιλά. Πολλές φορές δεν έχουν αποτέλεσμα και άλλες καταλήγεις να χάνεις μυική μάζα αντί να χάνεις λίπος. Φυσικά κανείς δεν θέλει κάτι τέτοιο καθώς η μυική μάζα είναι αυτό που θέλεις να τονώσεις όταν κάνεις γυμναστική. Ακόμα κι αν δεν κάνεις γυμναστική το να χάνεις μυική μάζα και όχι λίπος σίγουρα δεν βοηθάει καθόλου στην υγεία σου.\nΈχω ακούσει διάφορους τρόπους για να καταφέρεις να χάσεις κιλά. Πολλοί από αυτούς ήταν εξωπραγματικοί όπως το να βλέπεις ταινίες τρόμου σε βοηθάει να κάψεις θερμίδες. Αυτά που θα σου πω σήμερα όμως σε βοηθάνε πραγματικά να χάσεις κιλά.\nΜείωσε τους κακούς υδατάνθρακες\nΟι υδατάνθρακες έχουν την ιδιότητα να κάνουν κατακράτηση υγρών. Αυτό σημαίνει ότι μειώνοντας την πρόσληψη υδατανθράκων το σώμα σου θα αναγκαστεί να κάψει τους υδατάνθρακες που ήδη έχει για να παράγει ενέργεια. Μόλις το κάνει αυτό δεν θα έχει άλλη επιλογή από το να κάψει το λίπος για να πάρει την ενέργεια που χρειάζεται.\nΠροσπάθησε να μειώσεις τους υδατάνθρακες που παίρνεις στους 100-150 την ημέρα. Μείνει μακριά από junk foods και προτίμησε μη επεξεργασμένες τροφές. Επέλεξε κυρίως λευκό κρέας χωρίς να κόψεις εντελώς το κόκκινο, αυγά, φρούτα λαχανικά και ξηρούς καρπούς.\nΞεκίνα έχεις περισσότερη πρωτεΐνη στα γεύματά σου. Η πρωτεΐνη έχει την ιδιότητα να μειώνει την διαδικασία της πέψης και έτσι νιώθεις χορτάτος για περισσότερες ώρες. Με αυτόν τον τρόπο θα τρως λιγότερα γεύματα μέσα στην μέρα που περιέχουν υδατάνθρακες. Οι καλύτερες τροφές που μπορείς να επιλέξεις είναι αυτές που περιέχουν πρωτεΐνη όπως γιαούρτι, αυγά, τυρί cottage, γάλα, κοτόπουλο και πολλά ακόμα.\nΜείωσε τις θερμίδες\nΓια να καταφέρεις να χάσεις κιλά θα πρέπει να παίρνεις λιγότερες θερμίδες από αυτές που καις καθημερινά. Αν μειώσεις τους υδατάνθρακες και αυξήσεις την πρωτεΐνη τότε αυτόματα θα μειώσεις τις θερμίδες που παίρνεις καθημερινά. Για να καταφέρεις να χάσεις μισό κιλό την εβδομάδα οι καθημερινές σου θερμίδες θα πρέπει να είναι περίπου 1500.\nΣταμάτα τα σνακς\nΤα σνακς δεν σε βοηθάνε στο να χάσεις κιλά. Το καλύτερο που έχεις να κάνεις είναι να τρως 3 καλά γεύματα με μεγάλη περιεκτικότητα πρωτεΐνης την ημέρα και όχι σνακς που δε θα σε χορτάσουν έτσι κι αλλιώς. Επίσης, για να θεωρηθεί σνακ θα πρέπει να έχει μέχρι 150 θερμίδες ανά μερίδα. Τα περισσότερα σνακς όμως περιέχουν πάνω από 250.\nΓράψε πόσες θερμίδες έχεις πάρει\nΈρευνες έχουν δείξει ότι δεν είμαστε καθόλου καλοί στο να υπολογίζουμε τις θερμίδες που τρώμε. Ένας πολύ καλός τρόπος για να μην ξεφύγουμε από τον στόχο μας είναι να σημειώνουμε τις θερμίδες που παίρνουμε σε κάθε γεύμα. Με αυτόν τον τρόπο θα καταφέρεις να μπεις σε μια σειρά και θα πετύχεις τον στόχο σου πολύ πιο γρήγορα.\nΑν θέλεις να δεις πραγματικά αποτελέσματα ξεκίνα να κάνεις αθλήσε. Η διατροφή είναι το ίδιο σημαντική με την άσκηση. Η γυμναστική σε βοηθάει να αυξήσεις τον μεταβολισμό σου που σημαίνει ότι το σώμα σου καίει περισσότερες θερμίδες ακόμα και όταν κοιμάσαι. Δεν έχει σημασία τι άσκηση θα κάνεις αρκεί να νιώσεις ότι η μπλούζα σου έχει ιδρώτα.\nΤο νερό δεν έχει κάποια μαγική ιδιότητα που σε βοηθάει να χάσεις κιλά. Εκτός από το ότι είναι καλό για την υγεία σου να πίνεις νερό, θα σε βοηθήσει να μείνεις μακριά από άλλα αναψυκτικά που περιέχουν θερμίδες. Αν πίνεις 1-2 ποτήρια νερό 20 λεπτά πριν από το γεύμα σου, αφού φας θα νιώθεις πιο χορτάτος για περισσότερη ώρα. Αυτό σημαίνει ότι θα μείνεις μακριά από άλλες τροφές μέχρι το επόμενο γεύμα.


ΔΡΑΣΤΗΡΙΟΤΗΤΕΣ | Lagouvardos Apartments - Ενοικιαζόμενα διαμερίσματα στον Λαγκούβαρδο Μεσσηνίας\nΑπολαύστε το χόμπι σας σε ένα μαγευτικό περιβάλλον στις εγκαταστάσεις της Costa Navarino\nΤα σκάφη "ΜΑΙΡΗ" & "ΛΑΜΠΡΟΣ" χωρητικότητας 15 και 45 ατόμων, θα σας μεταφέρουν σε 10 λεπτά στο πανέμορφο νησί της Πρώτης. Εκεί θα κολυμπήσετε στα γαλαζοπράσινα & πεντακάθαρα νερά στην παραλία Βουρλιά και θα δείτε από κοντά τις σκαλιστές επιγραφές που έγραψαν κάποτε οι πειρατές στο "Γραμμένο".\nΠερπατήστε και γνωρίστε την Νήσο Πρώτη. Το νησί προσφέρεται για πεζοπορία με πανέμορφες διαδρομές διαφόρων επιπέδων. Μπορείτε να απολαύσετε ένα απλό περίπατο, θαυμάζοντας τις ομορφιές του νησιού, ή να ακολουθήσετε πιο δύσκολα μονοπάτια που οδηγούν σε μοναδικά σημεία του νησιού. Ο περιηγητής μπορεί να θαυμάσει τη καταπληκτική θέα, τη χλωρίδα και πανίδα του νησιού καθώς επίσης να επισκεφθεί ιστορικές τοποθεσίες και μνημεία από την αρχαία Πρώτη.


Ομιλία του Πρεσβευτή της Μπολιβαριανής Δημοκρατίας της Βενεζουέλας στην Ελλάδα στην εκδήλωση της ΠΑΤΕΚ 10/05/2019\nΕυχαριστώ πολύ για αυτή την πρόσκληση, για αυτή την ευκαιρία να σας διηγηθώ τη δική μας πραγματικότητα.\nΓνωρίζω ότι πολλοί από εσάς προσπαθείτε να κατανοήσετε μία πολιτική δυναμική που ίσως τη βρίσκετε περίπλοκη.\nΚάθε μέρα οι εταιρείες-διακινητές ειδήσεων κορεάζουν τους χώρους τους με πληροφορίες για τη χώρα μου, αλλά με πληροφορίες που αποσκοπούν στην καταστροφή μίας Επανάστασης, σιωπούν έναν λαό, δυσφημίζουν όλα τα όνειρα για έναν πιο δίκαιο κόσμο.\nΠριν από λίγο καιρό, μόλις την περασμένη Δευτέρα στις 6 Μαΐου του 2019, πέθανε o Giovanni Figuera, ένα παιδί έξι ετών, που χρειαζόταν μεταμόσχευση μυελού των οστών και φάρμακα που εισάγονται από το Κράτος της Βενεζουέλας.\nΆλλα 26 παιδιά βρίσκονται κάτω από τις ίδιες συνθήκες.\nΟ οικονομικός πόλεμος εμποδίζει την PDVSA, την πετρελαϊκή μας εταιρεία, να μπορέσει να πληρώσει για την περίθαλψη αυτών των παιδιών.\nΚάθε φορά που αναφερόμαστε στον οικονομικό πόλεμο ενάντια στη Βενεζουέλα, μας απαντάται ότι πρόκειται μόνο για προσωπικές κυρώσεις.\nΤι μπορεί να είχε κάνει ο Giovanni ώστε αυτές οι κυρώσεις, δήθεν προσωπικές, να μην εμπόδιζαν να σωθεί η ζωή του;\nΕδώ και αρκετές εβδομάδες έχουμε καταγγείλει ότι παιδιά όπως ο Giovanni θα μπορούσαν να πεθάνουν εξαιτίας του αποκλεισμού των ΗΠΑ.\nΠιστεύετε εσείς ότι κάποιος από την κυβέρνηση των Ηνωμένων Πολιτειών ή από την Ευρωπαϊκή Ένωση έχει δώσει απάντηση;\nΚανείς δεν είπε τίποτα.\nΗ πρόκληση βασάνων και πόνου μέσω ενός οικονομικού αποκλεισμού για να αλλάξει μία κυβέρνηση με τη βία, είναι εγκληματική και απάνθρωπη ως πράξη.\nΣε αυτό το έγκλημα, συμμετέχουν οι Ηνωμένες Πολιτείες έχοντας συνεργούς στην Ευρώπη, όπως και μάρτυρες που παραμένουν σιωπηλοί χωρίς να καταδικάζουν αυτά τα γεγονότα.\nΣτη χώρα μου, ο οικονομικός πόλεμος που επιβλήθηκε από τις Ηνωμένες Πολιτείες και την Ευρώπη, έχει ήδη κοστίσει πάνω από 400 δισεκατομμύρια δολάρια.\nΟ ανεξάρτητος εμπειρογνώμονας των Ηνωμένων Εθνών για την προώθηση μίας δημοκρατικής και δίκαιης διεθνούς τάξης, Alfred-Maurice de Zayas, έχει δηλώσει ότι αυτός ο πόλεμος εμποδίζει την πρόσβαση σε εξωτερική χρηματοδότηση, τις διεθνείς πληρωμές και επηρεάζει τη λειτουργία της παραγωγικής μηχανής, δημιουργώντας μία μείωση της προσφοράς αγαθών και υπηρεσιών.\nΥποστηρίζει επίσης ότι «οι επιπτώσεις των «κυρώσεων» των Ομπάμα και Τραμπ, όπως και τα μονομερή μέτρα του Καναδά και της Ευρωπαϊκής Ένωσης, έχουν επιδεινώσει την έλλειψη φαρμάκων, η οποία έχει προκαλέσει πολλούς θανάτους.\nΟ Zayas δεν διστάζει να βεβαιώσει ότι βρισκόμαστε μπροστά στην εκπλήρωση «εγκλημάτων κατά της ανθρωπότητας», όπως προκύπτει από την ανάγνωση του Καταστατικού της Ρώμης για το Διεθνές Ποινικό Δικαστήριο.\nΌμως, όλες αυτές τις πληροφορίες δεν τις λαμβάνετε μέσω των εταιριών που διακινούν τις ειδήσεις.\nΓια αυτό το λόγο, η δική μας μάχη αναγκαία συνδέεται με έναν αγώνα για την αλήθεια.\nΕμείς πρέπει να αντιμετωπίσουμε τα ψέματα, τους χειρισμούς και την παράλειψη πολλών γεγονότων που θα μπορούσαν να καταστήσουν ευχερέστερη την κατανόηση της κατάστασης της χώρας.\nΤο σημαντικότερο ψέμα είναι η βεβαίωση της ύπαρξης μίας υποτιθέμενης δικτατορίας.\nΟ κόσμος που αποδέχεται αυτό το πλαίσιο, αμέσως αποδέχεται τα υπόλοιπα ψέματα σχετικά με την υποτιθέμενη καταστολή και τους υποτιθέμενους περιορισμούς στα πολιτικά δικαιώματα, ενημέρωσης και άποψης.\nΟι ιδέες και οι αξίες που παρουσιάζουν οι περισσότερες εταιρείες που διακινούν τις ειδήσεις, είναι διαστρεβλωμένες.\nΕίναι όπως σε ένα ποίημα του Αργεντινού Roberto Juarroz, το οποίο μας λέει ότι «η ζωή ζωγραφίζει ένα δέντρο και ο θάνατος ζωγραφίζει ένα άλλο».\nΌτι «η ζωή ζωγραφίζει μία φωλιά και ο θάνατος την αντιγράφει».\nΌτι «Η ζωή ζωγραφίζει ένα πουλί για να κατοικήσει στη φωλιά και ο θάνατος αμέσως ζωγραφίζει ένα άλλο πουλί».\nΣτη συνέχεια, ο Juarroz μας μιλάει για «Ένα χέρι που δεν ζωγραφίζει τίποτα», το οποίο διαστρεβλώνει τα πράγματα ώστε το πουλί της ζωής να κατοικεί στη φωλιά του θανάτου πάνω στο δέντρο ζωγραφισμένο από τη ζωή.\nΑυτό το είδος αποπροσανατολισμού των πιο σημαντικών αξιών μας, είναι που κάνουν σε πολλά μέσα ενημέρωσης.\nΜπορώ να σας πω ότι δεν υπάρχει κανένα πολιτικό κόμμα στη Βενεζουέλα που να είναι παράνομο.\nΔεν έχει σημασία αν έχετε ακούσει αυτή τη δήλωση χιλιάδες φορές. Στη χώρα μου δεν υπάρχει καμία πολιτική οργάνωση που να έχει απαγορευτεί.\nΔεν υπάρχει ούτε μία είδηση που να μην έχει δημοσιευτεί στη Βενεζουέλα.\nΟ καθένας μπορεί να αναζητήσει ένα παράδειγμα και να επαληθεύσει ότι δεν υπάρχει καμία λογοκριμένη είδηση.\nΟμοίως, η πρόσβαση στο Διαδίκτυο είναι εντελώς ελεύθερη.\nΑν θέλετε να έχετε μία σαφέστερη ιδέα για την ελευθερία στη Βενεζουέλα, σας ζητώ να αναζητήσετε τα στοιχεία των κρατουμένων και των τραυματιών της περασμένης 30 Απρίλη, όταν μία ομάδα της αντιπολίτευσης επιτέθηκε σε μία στρατιωτική βάση στο Καράκας για να προκαλέσει ένα πραξικόπημα.\nΣτη Γαλλία, στις 21 Απριλίου συνελήφθησαν 249 διαδηλωτές που συμμετείχαν στις διαδηλώσεις των κίτρινων γιλέκων.\nΚαι την πρώτη Μαΐου, πάλι, εκατοντάδες διαδηλωτές συνελήφθησαν στη Γαλλία.\nΣτο Μπουένος Άιρες, στην Αργεντινή, στις 30 Απριλίου, τουλάχιστον 20 άτομα συνελήφθησαν κατά τη διάρκεια απεργίας που είχαν καλέσει συνδικαλιστικές οργανώσεις.\nΣτην Κολομβία, τους πρώτους τρεις μήνες του 2019 δολοφονήθηκαν 120 κοινωνικοί ηγέτες.\nΤο περασμένο έτος, δολοφονήθηκαν σε εκείνη τη χώρα 226 κοινωνικοί ηγέτες.\nΣύμφωνα με την καταγγελία του Ποινικού Φόρουμ, ένας Μη Κερδοσκοπικός Οργανισμός, χρηματοδοτούμενος από τις Ηνωμένες Πολιτείες, μεταξύ 30 Απριλίου και 1η Μαΐου στο Καράκας, συνελήφθησαν 10 διαδηλωτές.\nΑλλά οι εταιρείες διακίνησης «ειδήσεων» και οι υπεύθυνοι των εκστρατειών δυσφήμισης κατά της Μπολιβαριανής Επανάστασης κατάφεραν να επιβάλουν την αντίληψη της Βενεζουέλας ως χώρα υπό δικτατορικό καθεστώς.\nΈχει λίγη σημασία ότι μετά, οι ειδήσεις μας δείχνουν τους υποτιθέμενους δημοκράτες να καλούν στρατιωτικούς να καθαιρέσουν τον «δικτάτορα».\nΔε δημοσιεύουν ότι η υποτιθέμενη «δικτατορία» καλεί το λαό να υπερασπιστεί την κυβέρνηση.\nΓια το ειδησεογραφικό τράφικινγκ, η γλώσσα και η εικόνα μετράνε.\nΜερικοί 30 στρατιώτες είναι μία «στρατιωτική εξέγερση».\nΔεκάδες χιλιάδες άτομα που υπερασπίζονται τον Πρόεδρο δεν υπάρχουν.\nΓια αυτούς δεν υπάρχει ούτε μία λέξη, πόσο μάλλον μία φωτογραφία.\nΣε αυτό το σημείο, αρνούμενοι να χρησιμοποιήσουν τη κατηγορία «απόπειρα πραξικοπήματος», η Ευρωπαϊκή Ένωση συνεδριάζει για να συγκαλύψει τους υποτιθέμενους «δημοκράτες».\nΔε διστάζει να καταδικάσει τα δακρυγόνα που ρίχτηκαν σε εκείνους που πυροβολούσαν με όπλα πολέμου εναντίον μίας στρατιωτικής βάσης.\nΌλοι κρύβουν ότι υπάρχει ένας τομέας της αντιπολίτευσης που επιθυμεί να εξοντώσει τον τσαβισμό.\nΚρύβουν ότι το πλαίσιο αναφοράς της αντιπολίτευσης είναι οι συνθήκες διαβίωσης που είχαν πριν από 10 χρόνια, δηλαδή μία πραγματικότητα που μόνο ο τσαβισμός θα μπορούσε να επιτύχει.\nΜία πραγματικότητα, όπου γίνεται απόπειρα να σβηστεί μέσω του οικονομικού πολέμου και του οικονομικού σαμποτάζ.\nΔεν μας λένε ότι αυτή η αντιπολίτευση ονειρεύεται να φυλακίσει, «να κυνηγήσει μέχρι και κάτω από τις πέτρες», να βασανίσει και να σκοτώσει τσαβιστές.\nΚαι ακόμα λιγότερο μας λένε ότι οι τσαβιστές ονειρεύονται να γεμίσουν τη χώρα με ευημερία, επειδή η νίκη του τσαβισμού μπορεί μόνο να ολοκληρωθεί σε συνθήκες της μεγαλύτερης δυνατής ευτυχίας.\nΕίναι σαν την απάντηση του Διοικητή Tomas Borge στον βασανιστή του:\n«Η προσωπική μου εκδίκηση θα είναι το δικαίωμα των παιδιών σου στο σχολείο».\nΜπορείτε να δείτε πώς συμπεριφέρεται αυτή η αντιπολίτευση.\nΣτην Ουάσινγκτον, μπορείτε να δείτε πώς δρουν εκείνοι που έχουν ζητήσει με κάθε τρόπο να επιτραπεί η είσοδος της «ανθρωπιστικής βοήθειας» με τους στρατιωτικούς όρους που θέλει να επιβάλει η διοίκηση Τραμπ.\nΑυτοί, είναι οι ίδιοι που εμποδίζουν την είσοδο τροφίμων και φαρμάκων σε εκείνους που υπερασπίζονται τη διπλωματική έδρα της Βενεζουέλας.\nΓια τίποτα από αυτά δεν μας μιλάνε οι διακινητές ειδήσεων.\nΣτην προσπάθειά τους να τερματίσουν την Επανάστασή μας, σιωπούν μέχρι και τη λογική.\nΠοτέ δεν αφήνουν χώρο στις φωνές τις αντιπολίτευσης οι οποίες, εκφράζοντας τη διαφωνία τους με την Μπολιβαριανή Επανάσταση, επικρίνουν τη βίαιη και λανθασμένη κίνηση των μαριονέτων των Ηνωμένων Πολιτειών.\nΑν κοιτάξετε, προσπάθησα να σας δείξω αυτά τα παράδοξα που είναι πραγματικά πολύ ορατά.\nΜε εκπλήσσει και ντρέπομαι να παρατηρήσω ότι η δημοσιογραφία φαίνεται να αποποιήθηκε την ύπαρξή της.\nΗ ψυχωτική δυναμική των κοινωνικών δικτύων είναι πιο εντυπωσιακή και τους επιβάλλεται.\nΊσως η ταχύτητα και ο ίλιγγος να είναι πιο ελκυστικά από την αλήθεια, την έρευνα, την ακρίβεια και την ευθύνη.\nΟ κόσμος έχει τη δυνατότητα να μην είναι συνεργός λόγω παραλείψεων ή σιωπής του εγκλήματος που διαπράττεται κατά της χώρας μας.\nΓνωρίζετε ότι η διάθεσή μας ως επαναστάτες είναι να πολεμήσουμε και να νικήσουμε.\nΗ βασική μας μάχη είναι για την ειρήνη, για το διάλογο, για μία λύση στα προβλήματά μας χωρίς ξένη παρέμβαση οποιουδήποτε είδους.\nΈχουμε εκφράσει στην ομάδα επαφής της Ευρωπαϊκής Ένωσης την απόλυτη διάθεσή μας για διάλογο, ενώ έχουμε επικρίνει τις παρεμβατικές θέσεις που εκφράζουν κάποιες φορές στις δηλώσεις τους.\nΗ Ευρωπαϊκή Ένωση το γνωρίζει, αλλά το κρύβει: αυτός που εμποδίζει το διάλογο είναι οι Ηνωμένες Πολιτείες και οι μαριονέτες της.\nΦτάνει πια με τις πιέσεις στην Βενεζουελάνικη Κυβέρνηση. Σε αυτόν που πρέπει να ασκήσουν πίεση είναι η εγκληματική πολιτική των Ηνωμένων Πολιτειών και των εγχώριων μαριονέτων της στη Βενεζουέλα.\nΟι Βενεζουελάνοι γνωρίζουν ότι η μάχη μας είναι η μάχη όλων των λαών που αγωνίζονται για έναν καλύτερο κόσμο.\nΕίναι η μάχη των ονειροπόλων που πατούν γερά στη γη.\nΌπως καλά λέει ο Βενεζουελάνος ποιητής Gustavo Pereira,\n«αν δεν ήταν οι ονειροπόλοι/ο κόσμος θα ήταν ένα σκουπίδι και ένα ζοφερό σπήλαιο η κλίνη μας/\nΑν δεν ήταν οι ονειροπόλοι/τι λογική θα είχε όλο αυτό;\nΟι μπούφοι θα ήταν εραστές της ημέρας/και τα ρόπαλα θα τελείωναν να γράφουν τις μόνες λέξεις».\nΑγωνιζόμαστε για την ανεξαρτησία μας και για τη σοσιαλιστική πατρίδα μας.\nΘα ζήσουμε και θα νικήσουμε.


Επίσκεψη μαθητών του 1ου ΕΠΑΛ Ορεστιάδας στον Οργανισμό Λιμένος Αλεξανδρούπολης\nΕκπαιδευτική επίσκεψη στον Οργανισμό Λιμένος Αλεξανδρούπολης πραγματοποίησαν μαθητές του τομέα Οικονομίας και Διοίκησης του 1ου ΕΠΑΛ Ορεστιάδας.\nΜαθητές της Β΄ και Γ΄ τάξης του τομέα Οικονομίας και Διοίκησης του 1ου ΕΠΑΛ Ορεστιάδας, συνοδευόμενοι από καθηγητές τους επισκέφτηκαν την Τρίτη 25 Φεβρουαρίου 2020, τον Οργανισμό Λιμένος Αλεξανδρούπολης. Πρόκειται για εκπαιδευτική ενημερωτική επίσκεψη στο πλαίσιο του Ευρωπαϊκού Προγράμματος Erasmus+ 2019, με τίτλο «Εκπαίδευση και Κατάρτιση στην Εφοδιαστική (Logistics)», που υλοποιεί το συγκεκριμένο σχολείο.\nΟι μαθητές με τους συνοδούς καθηγητές τους ενημερώθηκαν για τις προοπτικές ανάπτυξης του Λιμένος Αλεξανδρούπολης, ως κέντρο διαμετακομιστικού εμπορίου, με παράλληλη ανάπτυξη επιχειρηματικών σχεδίων Logistics, που αφορά άμεσα το θέμα του σχεδίου τους αλλά και την επαγγελματική προοπτική των μαθητών που θα πραγματοποιήσουν πρακτική άσκηση σε εταιρείες Logistics στην πόλη Rimini της Ιταλίας.\nΟι μαθητές έδειξαν ιδιαίτερο ενδιαφέρον στην παρουσίαση που τους έκανε ο Πρόεδρος του Οργανισμού Λιμένος Αλεξανδρούπολης κ. Κωνσταντίνος Χατζημιχαήλ ο οποίος τόνισε ότι «είναι ιδιαίτερα ενθαρρυντική και ελπιδοφόρα η συμμετοχή μαθητών σε ένα τομέα που η χώρα έχει πραγματικά ανάγκη από ικανά στελέχη με δεξιότητες».\nAlexandroupoli Online: Επίσκεψη μαθητών του 1ου ΕΠΑΛ Ορεστιάδας στον Οργανισμό Λιμένος Αλεξανδρούπολης


Άρθρο 6: Συστήματα δομήσεως\nΆρθρο 6: Συστήματα δομήσεως\nΝομοθετικό διάταγμα 8/73 - Άρθρο 6\n1. Εκ της θέσεως των κτιρίων ως προς τα όρια των οικοπέδων διακρίνονται τα ακόλουθα συστήματα δομήσεως:\nα) Συνεχές σύστημα, καθ' ο τα επί των οικοπέδων ανεγειρόμενα κτίρια εφάπτονται αμφοτέρων των πλαγίων ορίων ουχί όμως και του οπισθίου ορίου αυτών.\nβ) Ασυνεχές σύστημα, καθ' ο τα επί των οικοπέδων ανεγειρόμενα κτίρια αφίστανται αμφοτέρων των πλαγίων και του οπισθίου ορίου αυτών.\nγ) Μικτό σύστημα, καθ' ο τα επί των οικοπέδων ανεγειρόμενα κτίρια εφάπτονται μεν του ενός των πλαγίων ορίων αφίστανται δε του ετέρου και του οπισθίου ορίου αυτών.\nδ) Πανταχόθεν ελεύθερον σύστημα, καθ' ο τα επί των οικοπέδων ανεγειρόμενα κτίρια ουδενός των ορίων του οικοπέδου εφάπτονται.\nε) Σύστημα πτερύγων, καθ' ο επιτρέπεται η κατασκευή κτιρίων εν γένει, κατά σειράν παρά τα πλάγια ή το οπίσθιο ή και το πρόσθιο όριον του οικοπέδου, εξυπηρετουμένων από απόψεως επικοινωνίας φωτισμού και αερισμού εξ ακαλύπτων τμημάτων του οικοπέδου.\nστ) Σύστημα ελευθέρας συνθέσεως, καθ' ο επιτρέπεται η μέχρι και του πρώτου υπέρ το ισόγειο ορόφου δόμησις κατά το συνεχές σύστημα δομήσεως κατά δε τους λοιπούς ορόφους η δόμησις κατά το ασυνεχές ή πανταχόθεν ελεύθερον σύστημα.\nζ) Σύστημα ελευθέρας δομήσεως, καθ' ο τα κτίρια τοποθετούνται ελευθέρως εντός μεγάλων εκτάσεων εντός ή εκτός σχεδίων πόλεων κειμένων εις απόσταση από των γραμμών δομήσεως, των ορίων των οικοπέδων και απ' αλλήλων.


11 Μαΐου 2021, 07:27\nΤην πρώτη μάχη της εβδομάδας έδωσαν Μπλε και Κόκκινοι στο Survivor για την ασυλία.\nΟι δύο ομάδες επιδόθηκαν σε έναν ανατρεπτικό αγώνα για διατηρήσουν την δυναμική τους και να μην χάσουν παίκτες που θα οδηγήσουν στην περαιτέρω αποδυνάμωσή τους. Μεγάλη ηττημένη με μόλις έναν βαθμό αναδείχθηκε η μπλε ομάδα και θα έπρεπε να υποδείξει τον πρώτο υποψήφιο προς αποχώρηση. Στο Συμβούλιο του Νησιού οι μπλε ψήφισαν με ελάχιστη διαφορά τον Γιώργο Κόρομι, που είναι υποψήφιος προς αποχώρηση για πρώτη φορά ενώ λίγο νωρίτερα την ατομική ασυλία κέρδισε ο Νίκος Μπάρτζης.\nΠοιοι παίκτες θα βρεθούν αντιμέτωποι με τον Γιώργο Κόρομι και ποιον θα επιλέξει ο Νίκος Μπάρτζης;\nΣχετικά άρθρα: ➤ MasterChef: Το ψέμα της Μαρίνας που τους έφερε…. κολούμπρα ➤ Survivor: Ξέσπασε σε κλάματα η Μαριαλένα – Μεγάλη ένταση με τον Σάκη και τον Τριαντάφυλλο ➤ Survivor: Ενοχλημένος ο Ηλίας Μπόγδανος με την συμπεριφορά της μπλε ομάδας- Τι συνέβη;\n05/12/2021 | 02:43\nΚόσμος Προειδοποίηση ΗΠΑ σε Ιράν: Δεν θα δεχτούμε το μπλοκάρισμα των διαπραγματεύσεων για το πυρηνικό πρόγραμμα 41 λεπτά πριν


Το ευχαριστώ του Μ. Καρχιμάκη - Ειδήσεις - Νέα Κρήτη\nΤώρα διαβάζετε: Το ευχαριστώ του Μ. Καρχιμάκη\nΑνανέωση 28/01/2015, 18:10\nΤο ευχαριστώ του Μ. Καρχιμάκη\nΜε γραπτή δήλωσή του ο υποψήφιος βουλευτής Β' Αθήνας με το Κίνημα Δημοκρατών Σοσιαλιστών ευχαριστεί από καρδιάς όλους εκείνους που τον τίμησαν με την ψήφο τους στις εκλογές της 25ης Ιανουαρίου, «όλους και έναν-έναν ξεχωριστά για την εμπιστοσύνη και την υποστήριξή στο Κίνημα Δημοκρατών Σοσιαλιστών και σε μένα προσωπικά», όπως αναφέρει χαρακτηριστικά.\n«Αγαπητοί φίλες και φίλοι, μέσα σε πολύ μικρό διάστημα - μόλις είκοσι ημερών - δώσαμε μαζί μια δύσκολη, δυνατή και πάνω από όλα έντιμη μάχη. Σας ευχαριστώ από καρδιάς όλους σας και έναν-έναν ξεχωριστά για την εμπιστοσύνη και την υποστήριξή σας στο Κίνημα Δημοκρατών Σοσιαλιστών και σε μένα προσωπικά.\nΗ επιβράβευση από μέρους σας, με 8.000 ψήφους κατατάσσοντας με στη δεύτερη θέση του ψηφοδελτίου, του καθαρού πολιτικού λόγου, της σταθερότητας των απόψεων και της έντιμης πολιτικής μου πορείας και διαδρομής, μου δίνει δύναμη να συνεχίσω.\nΣε καμία περίπτωση ο αγώνας δε σταματά εδώ. Συνεχίζουμε. Προχωρούμε δυναμικά με πίστη στις κοινές μας αρχές και αξίες. Για μια Ελλάδα Αξιών, Δικαιοσύνης και Δημιουργίας».


Άρης Σούδας-Γιούχτας: Ενδιαφέρουσα «μάχη» στη Σούδα — Grandsport.gr\nΆρης Σούδας-Γιούχτας: Ενδιαφέρουσα «μάχη» στη Σούδα\nαπό Νίκος Καντάρας\t 30/05/2021 - 11:17\nΟ Γιούχτας θα μεταβεί στα Χανιά, προκειμένου να αντιμετωπίσει τον Άρη Σούδας, στο πλαίσιο της 14ης και προτελευταίας αγωνιστικής του 10ου ομίλου της Γ Εθνικής, με τις δύο ομάδες να θέλουν το τρίποντο ώστε να ανέβουν κι άλλο βαθμολογικά.\nΟ Γιούχτας σε ένα… τρελό παιχνίδι την περασμένη αγωνιστική κόντρα στην Αναγέννηση Ιεράπετρας, αν και βρέθηκε να χάνει με 1-3 μέχρι και το 75’, κατάφερε να κάνει μία επική ανατροπή και να πάρει τη νίκη με 5-3, έχοντας σε μεγάλη μέρα τον Κουτσογιαννάκη όπου έκανε χατ-τρικ, αλλά και τον Κατσικοκέρη.\nΟ Άρης Σούδας την προηγούμενη αγωνιστική πήρε ένα… ξεκούραστο «τρίποντο» καθώς αντιμετώπιζε τον Άρη Ρεθύμνου, ο οποίος έχει αποσυρθεί από το πρωτάθλημα.\nΟι δύο ομάδες, έχουν αρκετές ομάδες από «κάτω» τους στη βαθμολογία, ωστόσο με δύο αγωνιστικές μαζί με τη σημερινή, να απομένουν, τίποτα δεν έχει κριθεί μαθηματικά, με τον Άρη Σούδας να βρίσκεται τρεις βαθμούς πάνω από την επικίνδυνή ζώνη και το Γιούχτα έξι.\nΟ τεχνικός του Άρη Σούδας, Γιώργος Τζατζιμάκης, θα υποδεχτεί την ομάδα των Αρχανών, με αρκετά προβλήματα, καθώς δεν θα έχει στη διάθεση του τους Νικολακάκη και Τσιμπρικίδη, ενώ στα προβλήματα προστέθηκε και ο τραυματίας Βαρδάκης. Αντίθετα ο Παπαθανασίου θα είναι διαθέσιμος για το σημερινό παιχνίδι και αναμένεται να πάρει χρόνο συμμετοχής.\nΣτη βαθμολογία ο Γιούχτας βρίσκεται στην 6η θέση με 23 βαθμούς και θέλει τη νίκη, προκειμένου να τερματίσει όσο πιο ψηλά μπορεί, στον βαθμολογικό πίνακα. Στην «αντίπερα όχθη», ο Άρης Σούδας βρίσκεται στην 7η θέση με 20 βαθμούς και θέλει τη νίκη, ώστε να φτάσει ακόμη πιο κοντά στην παραμονή του στην κατηγορία.\nΔιαιτητής του αγώνα θα είναι ο κ. Ταμπουρατζής Μιχαήλ από το Σύνδεσμο Λασιθίου, ενώ βοηθοί θα είναι οι κ.κ. Σκούτας Νικόλαος και Θεοδοσάκης Ζαχαρίας, από Χαλκιδική και Λασίθι, αντίστοιχα.\nΑναλυτικά η βαθμολογία του κρητικού ομίλου:


Itea net : Δελτίο Τύπου της ΓΣΕΕ και της ΠΟΣΤ για την επίθεση στον Παναγόπουλο\nΔελτίο Τύπου της ΓΣΕΕ και της ΠΟΣΤ για την επίθεση στον Παναγόπουλο\nΗ ΓΣΕΕ εξέδωσε ένα απίστευτο δελτίο τύπου για το επεισόδιο εναντίον του Παναγόπουλου. Δεν είμαστε υπέρ του ξυλοδαρμού κανενός αλλά η Συνδικαλιστική ηγεσία του ΠΑΣΟΚ στη ΓΣΕΕ έχει απομονωθεί απο την διάθεση του κόσμου. Με αφορμή αυτό το γεγονός, αλλάζουν την ατζέντα της ημέρας και όσα θα έπρεπε να πούνε για την επίθεση που δέχεται ο εργαζόμενος από την Κυβέρνηση τα λένε ενάντια σε αυτούς που πέταξαν γιαούρτια και καφέδες στον πρόεδρο της ΓΣΕΕ, όσο για την επίθεση στον Γλέζο ούτε κουβέντα.\nΔολοφονική επίθεση δέχεται ο Ελληνικός λαός, με τα μέτρα λιτότητας που ανακοίνωσε η κυβέρνηση, αλλά οι κυβερνητικές μαριονέτες της ΓΣΕΕ θέλουν να βλέπουν μόνο τον χορτάτο θεατρίνο της ΓΣΕΕ που πήγε στο Νοσοκομείο για να διαπιστώσει δήθεν "...ότι δεν διατρέχει κανένα κίνδυνο η ζωή του"\nΗ ΓΣΕΕ πρέπει να κηρύξει απεργία διαρκείας για τα απίστευτα μέτρα εναντίον των εργαζομένων. Δεν φτάνει μια τρίωρη στάση εργασίας ούτε αρκεί να χρησιμοποιηθεί η εξόφθαλμη μεγέθυνση ... ενός σχετικά ασήμαντου γεγονότος για να εκτοξεύονται ψευδείς κατηγορίες\nΌσοι είδαν το βίντεο της επίθεσης ούτε παλούκια είδαν ούτε και σημαίες και αντίθετα με αυτά που γράφονται ο Παναγόπουλος φαίνεται στο βίντεο, ο ίδιος να επιτίθεται σε κάποιον επειδή του είχε ρίξει νερό και τον είχε προκαλέσει. Δεν ξέρουμε αν έγιναν και άλλα επεισόδια που δεν έδειξε η κάμερα αλλά αν δεν συνέβησαν, τότε η εισαγωγή του στο Νοσοκομείο θα του χρησιμεύσει τουλάχιστον για μια ακόμη παχουλή αποζημίωση από την ασφαλιστική του, για να ενισχύσει ο καημένος το ...ασθενικό του εισόδημα. Που να του φτάσουν 200.000 τον χρόνο.\nΚαμιά προστασία καμίας αστυνομίας δεν μπορεί να προστατέψει κανένα συνδικαλιστή από τους εργαζόμενους . Όλοι το ξέρουν, οι χλιδάτοι προύχοντες του συνδικαλιστικού κινήματος θα έρθουν αντιμέτωποι ξανά με την οργή των εργαζομένων.\nΤο ΠΑΣΟΚ χρησιμοποιείται για να περάσουν τα χειρότερα μέτρα που πέρασαν ποτέ. Όσοι το ψήφισαν στις εκλογές πρέπει να ξέρουν ότι χρησιμοποιήθηκαν και χρησιμοποιούνται ενάντια στα συμφέροντά τους. Η ΝΔ δεν θα μπορούσε ποτέ να περάσει αυτά τα μέτρα.\nΤα γεγονότα με τον πρόεδρο της ΓΣΕΕ έχουν μικρή σημασία , αλλά χρησιμοποιούνται από την ΓΣΕΕ για να μην υπάρξει καμία αντίδραση στην επίθεση της κυβέρνησης\nΑυτό που έχει μεγαλύτερη σημασία σήμερα είναι να δημιουργηθεί κάποια μεγάλη ενωτική δύναμη που να εκφράσει όλους τους εργαζόμενους και να τους οδηγήσει στην Νίκη.\nΟι ηττημένοι εργαζόμενοι δεν θα βρεθούν ούτε στην ΝΔ ούτε στο ΠΑΣΟΚ αλλά στην αγκαλιά της ακροδεξιάς. Δεν είναι τυχαίο οτι ψήφισαν το ΛΑΟΣ μαζί με το ΠΑΣΟΚ τα νέα μέτρα μετατροπής των εργαζόμενων σε δούλους.\nΔιαβάστε την ανακοίνωση της ΓΣΕΕ, την Ανακοίνωση της ΠΟΣΤ , που κρατάει κάπως τα προσχήματα και την ανακοίνωση του ΣΥΡΙΖΑ και της ΚΟΕ και δείτε ξανά το βίντεο της επίθεσης:\nΜην ξεχνάτε όμως ότι οι αγώνες τώρα αρχίζουν.\nΆνανδρη, προσχεδιασμένη και προβοκατόρικη δολοφονική επίθεση κατά του Οργανωμένου Συνδικαλιστικού Κινήματος. Στην απεργιακή συγκέντρωση της ΓΣΕΕ – ΑΔΕΔΥ που έγινε στο Σύνταγμα και σε μια ΟΡΓΑΝΩΜΕΝΗ ΔΟΛΟΦΟΝΙΚΗ ΕΝΕΔΡΑ χτυπήθηκε ο Πρόεδρος της ΓΣΕΕ Γιάννης Παναγόπουλος και άλλα συνδικαλιστικά στελέχη.\nΜε το ξεκίνημα της ομιλίας του Προέδρου της ΓΣΕΕ, οργανωμένες ομάδες μεταξύ αυτών ορισμένοι που κρατούσαν κοντάρια και σημαίες της ΚΟΕ (Κομμουνιστική Οργάνωση Ελλάδος), ξεπήδησαν από διαφορετικές κατευθύνσεις και επιτέθηκαν κατά του Προέδρου και των άλλων στελεχών χτυπώντας τους δολοφονικά και αδιακρίτως. Στη συνέχεια ο Πρόεδρος της ΓΣΕΕ μεταφέρθηκε στο Νοσοκομείο Ευαγγελισμός, όπου διαπιστώθηκε ότι δεν διατρέχει κανένα κίνδυνο η ζωή του.\nΗ ΓΣΕΕ, το οργανωμένο συνδικαλιστικό κίνημα και το σύνολο των εργαζομένων και της Ελληνικής κοινωνίας καταδικάζει απερίφραστα αυτές τις προβοκατόρικες συμπεριφορές που τορπιλίζουν τους δημοκρατικούς και συνδικαλιστικούς θεσμούς της χώρας μας. Την ώρα που το Συνδικαλιστικό Κίνημα δίνει μάχες για τα εργατικά, οικονομικά και ασφαλιστικά δικαιώματα των εργαζομένων, οι συγκεκριμένες πολιτικές ομάδες επιτίθενται κατά της ΓΣΕΕ και του οργανωμένου συνδικαλιστικού κινήματος.\nΚαλούμε την κυβέρνηση και τον Υπουργό προστασίας του Πολίτη να αναλάβουν τις ευθύνες τους και να προχωρήσουν στην πλήρη διερεύνηση της υπόθεσης.\nΟ εργατοπατέρας Παναγόπουλος αφού δέχτηκε επίθεση με «επικίνδυνα» υλικά όπως γιαούρτη, νερό, και ice tea, από εργαζόμενους που είχαν προφανώς εξαγριωθεί από τον ρολό του ως ενσυνείδητου υπηρέτη των συμφερόντων των εργοδοτών βιαιοπράγησε πρώτος ενάντια στους εργαζόμενους που των γιούχαραν και τον αποδοκίμαζαν εμπράκτως εκτοξεύοντας τα διάφορα υγρά εναντίον του.\nΤα πλάνα από το video που παραθέτει το καθεστωτικό Mega Chanel, είναι άκρος αποκαλυπτικά!\nΟ Παναγόπουλος με τους μπράβους του – δείτε τους παραφουσκωμένους και υπέρβαρους ανίκανους προς κάθε εργασία τύπους που των περιστοιχίζουν – εφορμά προς τον διαδηλωτή ο οποίος του πετάει το ice tea. Η επίθεση του Παναγόπουλος συνεπικουρούμενος από τους μπράβους του, εξαγριώνει τους διαδηλωτές οι οποίοι παρεμβαίνουν και η σύγκρουση γενικεύεται. Τα αποτελέσματα γνωστά.\nΌσο και ένα προσπαθούν να διαμεσολαβήσουν την αλήθεια τα καθεστωτικά Μέσα Μαζικού Γκεμπελίσμου, η πραγματικότητα δεν κρύβεται.\nΜέχρι και από τα δικά τους πλάνα αποκαλύπτονται ξεκάθαρα πως ο Παναγόπουλος είναι αυτός ο οποίος εφορμά πρώτος και καλύτερος επικεφαλής των μπράβων του ενάντια στον κόσμο που τον αποδοκιμάζει.\nόπου τα πλάνα του καθεστωτικού αναλύονται καρέ καρέ και καταδεικνύετε με ακρίβεια το γεγονός πως ο εργατοπατέρας Παναγωπουλος βιαιοπράγησε πρώτος ενάντια στους εργαζόμενους που των γιούχαραν και τον αποδοκίμαζαν εμπράκτως.\nΌσον αφορά τους σχολιασμούς του θιάσου του Mega Channel, τα νοητικά άλματα στα οποία υπερβαίνουν προκειμένου να αντιστρέψουν την εικόνα που αποδίδει το video που οι ίδιοι παραθέτουν, είναι πραγματικά απολαυστικά!\nΤελικά φαίνεται πως τα νοητικά άλματα από τα οποία βρίθει η οικονομική τους σκέψη – λέμε τώρα – δεν αποτελεί μεμονωμένο περιστατικό. Τα νοητικά άλματα αποτελούν συστημικό στοιχείο του τρόπου σκέψης τους καθώς φυσικά και των λεγομένων τους!\nΌσον αφορά τον Παναγόπουλο σημειολογικά η στάση του τόσο κατά το γεγονός αυτό καθώς και καθ’ όλη την διάρκεια της θητείας του στην Γ «Σ» «Ε» Ε πιο πολύ σε μαφία παραπέμπει παρά σε οποιαδήποτε παράδοση εργατικού ρεφορμιστικού συνδικαλισμού.\nΕπίθεση ενάντια στο Συνδικάτο . Είναι επίθεση στον Εργαζόμενο.\nΟ Πρόεδρος της ΓΣΕΕ Γιάννης Παναγόπουλος και εκπρόσωποι των εργαζόμενων δέχτηκαν πρωτοφανή, άνανδρη και δολοφονική επίθεση κατά τη διάρκεια του συλλαλητηρίου στο Σύνταγμα .\nΗ επίθεση αυτή αποτελεί προβοκατόρικο χτύπημα στο οργανωμένο συνδικαλιστικό κίνημα και στους εργαζόμενους.\nΗ ΠΟΣΤ καταδικάζει αυτούς που σχεδίασαν και υλοποίησαν τις αποτρόπαιες πράξεις, που στοχεύουν στην καρδιά, τους Κοινωνικούς και Εργατικούς αγώνες.\nΤέτοιες ενέργειες δυναμιτίζουν τη συνοχή της Ελληνικής Κοινωνίας και θέτουν σε κίνδυνο την ελεύθερη έκφραση , την αγωνιστική διεκδίκηση και την υπεράσπιση των συμφερόντων των εργαζομένων.\nΟι εργαζόμενοι με ενότητα τούτες τις κρίσιμες ώρες για το λαό και τη χώρα , μαζί με τους εκπροσώπους τους στο μαζικό συνδικαλιστικό κίνημα , δίνουμε τη μάχη για να αποτρέψουμε τις καθοδηγούμενες νεοφιλελεύθερες συνταγές των Βρυξελών και των αγορών που οδηγούν την Ελληνική Κοινωνία σε βαθιά κρίση.\nΗ ΠΟΣΤ μαζί με τους εργαζόμενους στα Ελληνικά Ταχυδρομεία και όλους τους εργαζόμενους της χώρας θα δώσουμε τη μάχη , να αποκρούσουμε τα μονομερή και άδικα μέτρα της κυβέρνησης και να πληρώσουν όσοι πλούτισαν στις πλάτες των εργαζόμενων.\nΔηλώνουμε κατηγορηματικά ότι τέτοιου είδους άνανδρες και υποκινούμενες επιθέσεις στο συνδικαλιστικό κίνημα και στους εκπροσώπους του δεν μας πτοούν , αντίθετα μας ενδυναμώνουν για τη συνέχιση του μαζικού μας αγώνα και την αποκάλυψη των ηθικών αυτουργών και των ύποπτων κινήτρων τους.\nΣτην «ενοχοποίηση» αυτή των μελών του απάντησε με ανακοίνωσή του ο ΣΥΡΙΖΑ, ο οποίος τονίζει ότι ευθύς εξ' αρχής καταδίκασε την επίθεση, μιλά για συκοφαντία και συνιστά περισσότερη ψυχραιμία τις κρίσιμες τουτες ώρες.\nΕιδικότερα, σχετικά με την ανακοίνωση της ΓΣΕΕ ο ΣΥΡΙΖΑ επισημαίνει: «Για την επίθεση που δέχθηκε ο Πρόεδρος της ΓΣΕΕ Γ.Παναγόπουλος κατά τη διάρκεια της σημερινής κινητοποίησης, τοποθετήθηκαν αμέσως και την καταδίκασαν με δηλώσεις τους τόσο ο Πρόεδρος του ΣΥΡΙΖΑ, Αλ.Τσίπρας, όσο και η ίδια η Κοινοβουλευτική Ομάδα του ΣΥΡΙΖΑ».\n»Δεν καταλαβαίνουμε επομένως την τοποθέτηση της ηγεσίας της ΓΣΕΕ, η οποία ενοχοποιεί μία από τις συνιστώσες του ΣΥΡΙΖΑ, η οποία μάλιστα με ανακοίνωσή της τοποθετείται με σαφήνεια, διαψεύδοντας κάθε συκοφαντία. Ο ΣΥΡΙΖΑ και όλες οι συνιστώσες του δίνουν τη μάχη τους με πολιτικούς και ιδεολογικούς όρους και δεν έχουν καμία σχέση με οποιεσδήποτε πρακτικές που εμπεριέχουν σωματικές ή άλλες επιθέσεις βίας».\n»Οι στιγμές είναι πολύ κρίσιμες για τους εργαζόμενους και γενικότερα για τις εργαζόμενες τάξεις. Όλοι πρέπει να διατηρήσουμε και όχι να απολέσουμε την ψυχραιμία μας, όπως δυστυχώς, συμβαίνει με αυτήν την τοποθέτηση της ηγεσίας της ΓΣΕΕ».\nΝωρίτερα με ανακοίνωσή της τοποθετήθηκε και η Κομμουνιστική Οργάνωση Ελλάδας (ΚΟΕ), στην οποία «καταγγέλλει την προβοκάτσια που έστησαν από κοινού ο κοινοβουλευτικός εκπρόσωπος του ΠΑΣΟΚ Χ.Παπουτσής και ο ακροδεξιός βουλευτής του ΛΑΟΣ Α.Γεωργιάδης, στοχοποιώντας την ΚΟΕ και κατ' επέκταση τον ΣΥΡΙΖΑ για τα επεισόδια σε βάρος του Χ.Παναγόπουλου. Η κυβέρνηση του ΠΑΣΟΚ συγκυβερνά με τον Καρατζαφέρη, και στις κοινοβουλευτικές ψηφοφορίες και στην προβοκάτσια».\n»Είναι γνωστό ότι η ΚΟΕ έχει ριζικά διαφορετική γραμμή από την ηγεσία της ΓΣΕΕ, ειδικά σε αυτή την περίοδο όπου οι εργαζόμενοι αντιμετωπίζουν τη μεγαλύτερη επίθεση της μεταπολίτευσης. Αυτή τη γραμμή όμως, είναι επίσης γνωστό, ότι η ΚΟΕ την παλεύει με τους δικούς της όρους, με τους τρόπους που επιλέγει η Αριστερά, μαζικά και πολιτικά, μέσα στους εργασιακούς χώρους και στην κοινωνία» τονίζει η ΚΟΕ\nΑνώνυμος 6 Μαρτίου 2010 - 5:56 μ.μ.\nΤα πράγματα είναι απλά, το ΠΑΣΟΚ μέσω της ΓΣΕΕ ζητάει από τον Χρυσοχοιδη να αναλάβει τον ΣΥΡΙΖΑ\nΑνώνυμος 6 Μαρτίου 2010 - 10:05 μ.μ.\nΓιατί έφαγε ξύλο ο Παναγόπουλος; Μα είναι ένα απλό τυχαίο γεγονός!\nΑυτόν βρήκαν πρόχειρο. Αυτόν βρήκαν πρώτο.\nΌταν συναίνεση φτιάχνεται σε βάρος του εργαζομένου τότε νόμος γίνεται το δίκιο του εργάτη σε μια δικαιοσύνη που αποδίδεται πια επιτόπου. Και ο τόπος του εγκλήματος είναι η Βουλή.\nΗ Βουλή που αδυνατεί να αναλάβει τις Ιστορικές ευθύνες της.\nΑύριο θα πετύχουν κάποιον άλλον και αλίμονο του. Αθώοι δεν υπάρχουν αυτή την ώρα.\nΚαι όσοι δεν καταλάβουν το βάθος της εικόνας όσοι δεν κατανοούν ότι από εδώ κάτω σε αυτή την ταπεινή γωνιά του φράχτη, αγκαλιά με την κοινωνία μάθαμε να ψυχανεμιζόμαστε τα μελλούμενα και να κοιτάμε στο μέλλον με τόλμη,όσοι δεν καταλαβουν κακό του κεφαλιού τους.\nΔεν υπάρχει αίτημα υπάρχει μόνο οργή που βγήκε ήδη απο τον Δεκέμβρη.\nΠροφανώς και τα ΜΜΕ θα φάνε ξύλο αν...\nσυνεχίσουν να παίρνουν την θέση υπέρ κάποιου σε αυτό τον χαμό. Σε αυτό που έρχεται η θέση των ΜΜΕ είναι θέση αναμεταδότη.\nΔεν μιλάμε για πιτσιρίκια πλέον αλλά για μπαμπάδες και βλέπω καπνό και μυρίζει ήδη κάτι καμένο.\nΚαταστροφή, Εξέγερση σίγουρα είναι πρόοδος.\n"ΣΑΛΩΝΙΤΗΣ" 7 Μαρτίου 2010 - 9:24 π.μ.\nΚάτι τέτοια γράφετε αγαπητέ μου κύριε και θα πάτε τον Καρατζαφέρη στο 20%!\nkindzadza 7 Μαρτίου 2010 - 12:51 μ.μ.\nΕδώ που φτάσαμε φίλε όφι, η σκόνη δεν κρύβεται πια κάτω απ' το χαλί.\nΜπορεί το Δεκέμβρη του '08 να κάναμε πως δεν καταλαβαίναμε τι συμβαίνει στην κοινωνία, αλλά φοβάμαι πως πλέον η κοινωνική έκρηξη είναι πολύ κοντά "κι έρχεται η στιγμή για ν' αποφασίσεις με ποιους θα πας και ποιους θ' αφήσεις" που 'λεγε κι ο Νιόνιος.\nΒέβαια η στροφή προς την ακροδεξιά είναι ιστορικά ένας κίνδυνος σε στιγμές κρίσεις, αλλά το σίγουρο είναι πως τελείωνει η εποχή της εκ του ασφαλούς κριτικής κι ο καθένας μας θα πρέπει να πάρει θέση στην ΠΡΑΞΗ για ότι συμβαίνει στην κοινωνία......\nΑνώνυμος 7 Μαρτίου 2010 - 1:16 μ.μ.\nΜηπως καποιες αλλες πολιτικες παραταξεις πρεπει να "πεισουν"τον κοσμο,αφου βεβαια τα βρουν μεταξυ τους,οτι ειναι ικανες με τις προτασεις τους και τα εργα τους να βγαλουν την Ελλαδα απο το αδιεξοδο,αποτρεποντας την ανοδο του ΛΑΟΣ ,εκτος βεβαια και εαν θελουν οι\n"μαχες" που δινουν να ειναι μονο και μονο να κρατησουν το 2,5 ή 3,5 ή καπου εκει γυρο.-\nΚαι βεβαια θα συμφωνισω με ανωνυμο\nadmin 7 Μαρτίου 2010 - 1:40 μ.μ.\nΗ κρίση φέρνει πόλωση.\nΑυτό είναι το ζητούμενο που παίζεται.\nΚανέναν δεν ενδιαφέρει αν το ένα ή το άλλο κόμμα περάσει μπροστά στις δημοσκοπήσεις.\nΤα τεχνητά διλήμματα που προσπαθούσαν να βάλουν στον κόσμο χάνουν την λάμψη τους απο την εμφάνιση των πραγματικών διλημμάτων.\nΗ κοινωνία ή θα ενωθεί ενάντια στους εκμεταλλευτές της, ή οι εργαζόμενοι θα υποδουλωθούν με τρόπο που δεν έχει συμβεί ποτέ ξανά.\nΣε αυτήν την μάχη αναγκαστικά θα τοποθετηθούν όλοι, είτε άμεσα, είτε μέσω των συμμαχιών που θα φτιάξουν.\nΗ μάχη πρέπει να είναι νικηφόρα γιατί αν ηττηθεί το εργατικό κίνημα, την ήττα πάντα την καρπώνεται το πιο αντιδραστικό κομμάτι που μετέχει σε μια τέτοια σύγκρουση.\nΠρέπει να συγκροτήσουμε ομάδες εργαζομένων ενάντια στο Σύμφωνο σταθερότητας που να συμμετέχει ο κόσμος για να πιέσουμε ή ακόμα και να προσπεράσουμε την συνδικαλιστική γραφειοκρατία που έχει άλλα συμφέροντα.\nΗ μάχη θα δοθεί είτε κάποιοι από μας την δώσουν είτε όχι.\nΌσοι, μείνουν έξω από αυτήν ουσιαστικά στηρίζουν τους ισχυρούς.\nΟι διασπαστικές πρακτικές που εξετάζουν ποιο κόμμα ψηφίζει ο άλλος πρέπει να σταματήσουν.\nΌλοι μαζί με το κόμμα του ο κάθε ένας, ή και χωρίς αυτό, μόνο έτσι θα νικήσουμε .\nΗ εξαθλίωση που μας ετοιμάζουν οι ισχυροί πρέπει να μείνει κενό γράμμα.\nΑυτά που γράφουν τα χαρτιά τους και οι συμφωνίες τους έχουν τόση αξία όση εμείς τους δίνουμε.Αν τα αμφισβητήσουμε μαζικά παύουν να υπάρχουν\nΑνώνυμος 7 Μαρτίου 2010 - 2:07 μ.μ.\nΔεν θα διαφωνησω,με το σκεπτικο σας,ουτε λαμβανω υπ οψιν τις δημοσκοπισεις,αλλα ο λαος χρειαζεται καποιον συντονιστη ( να το πω ετσι )\nεναν που θα μπει μπροστα ( δεν γινεται διαφορετικα ) για να φτασουμε καπου.\nΗ ενσταση μου ηταν στο θεμα της "πειθους" στο οποιο και σεις συμθωνειτε ( και παραθετω σχετικο σχολιο σας " Ο/Η Ιteanet είπε...\nΕμείς φταίμε που δεν καταφέραμε να πείσουμε τον κόσμο αυτό που κατά βάθος όλοι γνώριζαν οτι και το ΠΑΣΟΚ θα τα κάνει ίδια και χειρότερα από την ΝΔ\n06 Μαρτίου 2010 10:53 μ.μ. ").\nΗ αριστερα δεν μας εχει πεισει....\nadmin 7 Μαρτίου 2010 - 2:18 μ.μ.\nΦίλε μου έχουμε την ανάγκη των διαπιστώσεων αλλά και την ανάγκη της δράσης.\nΤο ζητούμενο δεν είναι εύκολο αλλά δυστυχώς δεν υπάρχει εύκολος δρόμος\nΑνώνυμος 7 Μαρτίου 2010 - 2:46 μ.μ.\nΝαι ο.κ ιτεανετ, αλλα απο τη στιγμη που διευθυντης της ορχηστρας,ειναι το κεφαλαιο,το οποιο τιμωρει[με τους γωστους τροπους οτιδηποτε''φαλτσο'']μηπως ο ''φοβος'' μας ριξει κατω΄;.Ολα φιλτραρονται και οτι ξεφυγει,τιμωρειται παραδειγματικα.avalon.\nadmin 7 Μαρτίου 2010 - 3:01 μ.μ.\nΦίλε Avalon το βενζινάδικο της γειτονιά σου έχει αρχίσει ήδη να σε τιμωρεί.\nΑυτοί που καλούνται να πληρώσουν το μάρμαρο δεν έχουν πει την τελευταία τους λέξη.\nΤο γεγονός του συντονισμού μεταξύ δευτεροβάθμιων ομοσπονδιών, ΟΛΜΕ , ΔΟΕ, Νοσοκομειακοί γιατροί ,δίνει ελπίδα.\nΗ διαφοροποίηση Σκανδαλίδη σήμερα, δείχνει οτι δεν είναι ανίκητοι.\nΟ ο κόσμος του ΠΑΣΟΚ θα είναι και αυτός στις κινητοποιήσεις που θα ρθούν\nΑνώνυμος 7 Μαρτίου 2010 - 3:06 μ.μ.\nΕιδατε λοιπον τι κανει η αμεση δημοσιοποιηση των σχολιων !!\nΣυμμετοχη ατομων και αποψεων.\nΑνώνυμος 7 Μαρτίου 2010 - 5:12 μ.μ.\nΟταν ολοι προσπαθουν να φωλιασουν τον φοβο στη καρδια του απλου ανθρωπου[μεγαλοκαναλαρχες,μεγαλοεκδοτες,πολιτικοι,παπαγαλακια εκλεγμενα η διορισμενα] απειλωντας του,το σπιτι του που χρωσταει,τη δουλεια του που ξεψυχαει, τα παιδια του που θελουν να φανε,οταν του παρουσιαζουν και προετοιμαζουν το αυριο σαν τρενο που ερχεται να τον πατησει,ενω αυτοι εξασφαλισμενοι,ανευθυνοι,και παντα ατιμωρητοι ευδοκιμουν,τοτε τι χαρακτηρισμο θα τους δινατε,και πως θα τους ονομαζατε με μια λεξη;.avalon.\nadmin 7 Μαρτίου 2010 - 5:37 μ.μ.\nΦίλε avalon ο φόβος είναι διπλός.\nΟι κρατούντες έχουν οι ίδιοι μεγαλύτερο φόβο για το αν θα τα καταφέρουν, ή όχι να περάσουν την κρίση τους στην τσέπη μας.\nΕμείς έχουμε μάθει και με τα λίγα αυτοί όχι.\nΕίναι φοβισμένοι και η δύναμή τους είναι η άγνοιά μας.\nΕμείς είμαστε σαν ένα ταύρο που το οδηγούν με το σκοινί. Ακόμα και ένα μικρό παιδί θα μπορούσε να μας πάει όπου θέλει άμα συνεχίσουμε και αγνοούμε την δύναμή μας.\nΟ ταύρος τώρα έχει εξαγριωθεί και ο φόβος περνάει και από τις δύο πλευρές.\nΕίναι ένας πόλεμος επιβίωσης αυτό που συμβαίνει σήμερα.\nΑνώνυμος 7 Μαρτίου 2010 - 6:05 μ.μ.\nΟταν ο ΓΑΠ νο2,μιλησε για πολεμο και για την εθνικη μας κυριαρχια,η γιαγια μου που ειναι 95,και στην κυριολεξια ειχε πολεμησει το`40,γελασε και μου ειπε τι ξερει αυτος απο πολεμο,τι ξερει απ`τη ζωη και το χαμο.Δυστυχως αρπαζουν τη χαρα και το ονειρο απ`τον κοσμο.avalon.\nlanglaouf στον Παρνασσό\nΈνας αιώνας απο το Κιλελέρ\nΑνίκητος (Invictus) η ταινία της Κυριακής στην Άμφ...\nΔελτίο Τύπου της ΓΣΕΕ και της ΠΟΣΤ για την επίθεση...\nΟ Σύνδεσμος Ημερήσιων Περιφερειακών Εφημερίδων κατ...


Η Αθήνα αποκτά προσβάσιμες διαδρομές για άτομα με προβλήματα όρασης ή κινητική αναπηρία\nΔημοσιεύτηκε στις 03 Δεκεμβρίου, 2021 από\tΜε Άλλα Μάτια\tin Κοινωνικά ΝΑΙ-Α\nΤην ευκαιρία να απολαύσουν τη βόλτα τους, έχοντας απρόσκοπτη πρόσβαση σε κεντρικά και ιστορικά σημεία της Αθήνας, θα έχουν από εδώ και πέρα τα άτομα που αντιμετωπίζουν προβλήματα όρασης ή κινητική αναπηρία, χάρη σε έναν πρωτοποριακό οδηγό που δημιούργησε ο Δήμος Αθηναίων, σε συνεργασία με την κοινωνική επιχείρηση «Με Άλλα Μάτια».\nΟ Δήμος Αθηναίων σε συνεργασία με την κοινωνική επιχείρηση «Με Άλλα Μάτια» και το This is Athens, τον επίσημο τουριστικό οδηγό για την Αθήνα, κατέγραψαν πιλοτικά προσβάσιμες τουριστικές διαδρομές για άτομα με κινητική και οπτική αναπηρία.\nΣυγκεκριμένα, οι διαδρομές αποτυπώθηκαν από focus group ανάπηρων ατόμων με κινητική και οπτική αναπηρία, καθώς και από επαγγελματίες του χώρου που μελέτησαν δια ζώσης τις διαδρομές και τις κατέγραψαν από προσωπική εμπειρία.\nΈχουν επιλεγεί ώστε να συνδυάζουν τα περισσότερα δυνατά σημεία ενδιαφέροντος με τα λιγότερα εμπόδια και περιορισμούς του δομημένου χώρου. Την ίδια στιγμή, παρουσιάζουν γενικές πληροφορίες προσβασιμότητας όπως αυτές είναι διαθέσιμες στο κοινό για το εκάστοτε σημείο ενδιαφέροντος.\nΟι διαδρομές που χαρτογραφήθηκαν, είναι γύρω από την Ακρόπολη, τον Εθνικό Κήπο, το Ιστορικό κέντρο και την Ομόνοια. Είναι μέρη που όλος ο κόσμος θέλει να δει. Προέκυψαν συνολικά 8 διαδρομές, 4+4 καθώς πρέπει να είναι διαφορετικές σε κάποια σημεία για να εξυπηρετούν τις ανάγκες των ομάδων με οπτική και κινητική αναπηρία. Τι σημαίνει αυτό;\nΟυσιαστικά πρόκειται για 4 διαδρομές που προτείνονται σε άτομα με οπτική αναπηρία και 4 σε άτομα με κινητική. Το μεγαλύτερο κομμάτι των διαδρομών είναι το ίδιο. Απλά κάποια σημεία διαφοροποιούνται, ανάλογα με την κατασκευή των δρόμων και των πεζοδρομίων, τη σύνδεση με σταθμούς, με ράμπες κτλ και ανάλογα φυσικά με την αναπηρία του ατόμου.\n«Δεν κάνουμε τον κόσμο με οπτική βλάβη, να περνά από σημεία που είναι μόνο οπτικού ενδιαφέροντος. Προσπαθούμε να τον περάσουμε από άλλα σημεία για να μπορέσει να νιώσει καλύτερα την αύρα της πόλης, να αγγίξει πράγματα… Σε κάποια σημεία δηλαδή, διαφοροποιούνται οι προτάσεις μας», δηλώνει στο iefimerida ο δικηγόρος και Πρόεδρος της ΑΜΚΕ «Με Άλλα Μάτια», Βαγγέλης Αυγουλάς.\nΤα άτομα με προβλήματα όρασης μπορούν πλέον να απολαμβάνουν διαδρομές στην Αθήνα με τη βοήθεια του ειδικού οδηγού που δημιουργήθηκε από τον Δήμο Αθηναίων και την ΑΜΚΕ «Με άλλα μάτια»\n1.Περίπατος από το ιστορικό κέντρο έως την πλατεία Κεραμεικού\nΠώς χαρτογραφήθηκαν οι διαδρομές\n«Μιλάμε για διαφορετική περιγραφή. Άλλες διαδρομές προτείνονται σε άτομα με οπτική βλάβη και άλλες σε άτομα με κινητική βλάβη και το λεκτικό των οδηγιών αυτών, είναι πάντα προσαρμοσμένο και αναφέρεται εξειδικευμένα στην κατηγορία των ανθρώπων που απευθυνόμαστε. Διαφορετικές οδηγίες δίνονται για άτομα με οπτική βλάβη, διαφορετικές είναι οι περιγραφές, οι οδηγίες και οι απεικονίσεις στα άτομα με κινητική αναπηρία, γιατί είναι και διαφορετικές οι ανάγκες που έχουν οι επισκέπτες αυτοί. Άρα είναι διαφορετικές οι πληροφορίες προσβασιμότητας που πρέπει να λάβουν», εξηγεί.\nΗ κάθε διαδρομή αποτυπώνεται σε διαδραστικό χάρτη, και έχει γίνει έλεγχος από τα αντίστοιχα focus groups, τα οποία αποτελούνται από άτομα με αναπηρία και από ειδικούς. «Δεν βγήκαν απλά κάποια ανάπηρα άτομα και χαρτογράφησαν. Είχαμε την καθοδήγηση όπου χρειαζόταν, πιστοποιημένου εκπαιδευτή κινητικότητας τυφλών, ενώ εγώ σαν δικηγόρος κάλυψα και κάποια νομικά κομμάτια όπου χρειάστηκε. Υπήρχε μαζί μας πάντα τοπογράφος μηχανικός για να μπορούμε να προτείνουμε στον Δήμο και κάποιες παρεμβάσεις. Έτσι, όπου χρειάστηκε υπήρχε και η επιστημονική κατάρτιση. Δεν πήγαμε να πούμε απλά τη γνώμη μας. Έχουν μελετηθεί ακόμα και τα ψηλά εμπόδια που δεν τα βρίσκει το λευκό μπαστούνι, για να περάσουν σε κάποια σημεία οι διαδρομές από τελείως διαφορετικά σημεία από αυτά που υπάρχει επικινδυνότητα, με κλαριά δέντρων, με ταμπέλες κτλ», μας επισημαίνει ο κ. Αυγουλάς.\nΤα άτομα με κινητικά προβλήματα θα μπορούν να διασχίσουν τις διαδρομές χωρίς κάποιον συνοδό\n«Είχαμε μία ομάδα με άτομα που έχουν εκ γενετής αναπηρία, όπως εγώ που γεννήθηκα τυφλός, αλλά και άτομα που έχασαν αργότερα την όραση τους, γιατί έπρεπε να καταλαβαίνουμε σωστά όλες τις περιγραφές. Έπρεπε το λεκτικό των οδηγιών να είναι κατανοητό και απολαυστικό και από τις δύο αυτές υποκατηγορίες ατόμων με οπτική βλάβη. Ο οδηγός ενημερώνει επίσης ανθρώπους με μερική όραση. Θα τους πούμε δηλαδή αν μειώνεται ο φωτισμός το βράδυ σε κάποιο σημείο, κάτι που μπορεί να τους δημιουργήσει θέμα. Ή αν υπάρχουν μάρμαρα στα οποία αντανακλάται το φως και δεν μπορείς να εντοπίσεις ότι υπάρχουν σκάλες για παράδειγμα, επειδή δεν γίνεται χρωματική αντίθεση», αναφέρει.\n«Το ίδιο συνέβη και με τους χρήστες αμαξιδίων. Στη χαρτογράφηση υπήρχε και χειροκίνητο αναπηρικό αμαξίδιο και ηλεκτροκίνητο. Όλες οι διαδρομές επαναλήφθηκαν πολλές φορές από το focus group, διαφορετικές ώρες της ημέρας, με διαφορετικές καιρικές συνθήκες, για να είμαστε σίγουροι ότι θα προβλέψουμε οτιδήποτε παραπάνω ανθρώπινα δυνατό μπορούμε. Γι’ αυτό και σε πολλά σημεία που εμείς θεωρούμε οριακά και πρέπει να πάρει την απόφαση για παράδειγμα το κινητικά ανάπηρο άτομο αν θα το κάνει ή όχι, βάζουμε και αντίστοιχες φωτογραφίες. Για να του πούμε ότι εδώ έχει λίγο πιο απότομη κλίση η ράμπα. Παραθέτουμε τέτοιες εικόνες. Ή για παράδειγμα εδώ είναι το πεζοδρόμιο στενό, οπότε ανάλογα με το πόσους πόντους είναι το αναπηρικό σου αμαξίδιο, πρέπει να επιλέξεις αν θα πας από εδώ ή αν θα πρέπει να περάσεις απέναντι. Δίνουμε τέτοιες οδηγίες», προσθέτει.\nΠώς λειτουργεί ο οδηγός των προσβάσιμων διαδρομών\nΣτις διαδρομές, αποτυπώνεται κάθε πιθανό εμπόδιο και δίνεται ο τρόπος αποφυγής του, πριν φτάσει κάποιος εκεί. Τα βήματα είναι ξεκάθαρα και αναλυτικά για όλους, αλλά έχοντας πάντα κατά νου, πως κάποιοι με οπτική αναπηρία θα πρέπει να τα ακούν από το widget.\nΟι διαδρομές αυτές περιλαμβάνονται σε ένα θεματικό, πλήρως προσβάσιμο site, με άριστη Προσβασιμότητα στα ελληνικά και τα αγγλικά για την ώρα, και παρουσιάζουν γενικές πληροφορίες Προσβασιμότητας, όπως απαιτούν οι διαφορετικές ανάγκες των ατόμων με αναπηρία.\nΟι πολίτες με αναπηρία μπορούν πλέον να μπαίνουν στο https://accessibleroutes.thisisathens.org/ και να λαμβάνουν όλες τις απαραίτητες πληροφορίες για τη διαδρομή που έχουν επιλέξει\n«Στο πλαίσιο της ευρύτερης στρατηγικής μας για μία βιώσιμη και προσβάσιμη πόλη, δημιουργήσαμε μέσω του This is Athens, μία πλατφόρμα με εξειδικευμένες διαδρομές, σχεδιασμένες για άτομα με κινητική ή οπτική αναπηρία. Απευθυνόμαστε όχι μόνο στους Αθηναίους και τους επισκέπτες από το εσωτερικό, αλλά και στους ξένους ταξιδιώτες με αναπηρία που θέλουν να επισκεφθούν την πόλη μας και να ζήσουν την εμπειρία μιας φιλόξενης πόλης. Στη δημιουργία αυτής της πλατφόρμας, συνέβαλαν με τις πολύτιμες γνώσεις τους τα στελέχη της Αστικής Μη Κερδοσκοπικής Εταιρείας “Με άλλα Μάτια” και τους ευχαριστούμε θερμά για τη συνεργασία.\nΑξιοποιώντας την τεράστια εμπειρία τους σε θέματα προσβασιμότητας, χαρτογραφήσαμε αρχικά 8 διαδρομές μέσα στην πόλη που αναδεικνύουν τα σημεία πολιτιστικού και τουριστικού ενδιαφέροντος με επίκεντρο το Ιστορικό Κέντρο, την Ακρόπολη, τον Εθνικό Κήπο και την Ομόνοια”», ανέφερε στο iefimerida, ο Διευθύνων Σύμβουλος της ΕΑΤΑ (Εταιρεία Ανάπτυξης και Τουριστικής Προβολής Αθηνών), Βαγγέλης Βλάχος.\nΟ οδηγός είναι γραμμένος ακριβώς όπως τον χρειάζεται ο άνθρωπός που θα τον χρησιμοποιήσει. Οι οδηγίες αποτυπώνονται αναλυτικά και με σαφήνεια τόσο λεκτικά, όσο και σε κάποιον χάρτη. Έχει καταγραφεί κάθε εμπόδιο, πώς μπορούν οι πολίτες να το αποφύγουν και πώς φτάνουν στο σημείο ενδιαφέροντος.\nΑνάλογα με το είδος της αναπηρίας που έχει ο άνθρωπος που τον χρησιμοποιεί, ενεργοποιείται το ανάλογο widget. Οπότε αν κάποιος για παράδειγμα έχει μια οπτική αναπηρία, το widget του ομιλεί προκειμένου να τον κατευθύνει ανάλογα στη διαδρομή.\nΝα σημειωθεί πως δεν πρόκειται για μία εφαρμογή. Το μόνο που χρειάζεται να κάνει κανείς για να λάβει τις οδηγίες για τις προσβάσιμες διαδρομές πολύ απλά, εύκολα και φυσικά δωρεάν, είναι να μπει στο site https://accessibleroutes.thisisathens.org/ . Στη συνέχεια να ενεργοποιήσει τη γλώσσα που θέλει και την κατάλληλη λειτουργία της ιστοσελίδας με βάση την αναπηρία του (οπτική ή κινητική) και μετά απλά να ακολουθήσει τις οδηγίες. Επίσης, για να είναι όλο αυτό όσο πιο κατανοητό γίνεται, υπάρχει και ένα εισαγωγικό κομμάτι, που εξηγεί πώς διαβάζεται αυτός ο οδηγός και πώς χρησιμοποιείται online.\nΑφού έχει επιλέξει την κινητική ή την οπτική αναπηρία, ο οδηγός τού προτείνει όλες τις διαδρομές, με μία πολύ σύντομη περιγραφή κάθε διαδρομής με τα πιο θετικά στοιχεία της, για να τον δελεάσει να την ακολουθήσει. Επιλέγει αυτή που θέλει και μετά βήμα προς βήμα, ο οδηγός του εξηγεί τι πρέπει να κάνει. Υπάρχουν σημεία ενδιαφέροντος, χάρτης, σύνοψη διαδρομής, καθώς και μια περιγραφή του τι βλέπεις και του τι κάνεις.\n«Έχουμε αρκετές λεπτομέρειες στην οπτική αναπηρία για παράδειγμα. Λέμε πχ στον κόσμο, κάντε και μια παράκαμψη στην οδό Αθηνάς, γιατί είναι τόσες πολλές οι μυρωδιές στα μπαχάρια που θα σας κερδίσουν. Δημιουργούμε εικόνες και με όλες τις άλλες αισθήσεις. Στους κινητικά αναπήρους, τους προτείνουμε πχ ποιοι είναι οι πλησιέστεροι σταθμοί του μετρό ή αν υπάρχει ηλεκτροκίνητο αμάξι, τους λέμε πού μπορεί αυτό να φορτιστεί. Κάνουμε διάφορες προτάσεις», μας λέει ο κ. Αυγουλάς.\nΑσφαλείς διαδρομές για τα άτομα με αναπηρία\nΑπό τις διαδρομές αυτές που διασχίζουν την καρδιά του κέντρου της Αθήνας, και περνούν από κομμάτια Πολιτισμού και ψυχαγωγίας, προκύπτει ότι με έναν σωστό συνδυασμό οδηγιών και πληροφοριών οι ανάπηροι επισκέπτες, μπορούν να επισκεφθούν την Αθήνα και να την εξερευνήσουν μόνοι τους. «Δεν είναι το απροσπέλαστο χάος που φανταζόμαστε όλοι. Υπάρχουν κομμάτια που έχουμε συνεννοηθεί και με τον Δήμο Αθηναίων να διατηρούνται προφυλαγμένα και προστατευμένα. Υπάρχουν οδηγίες κατά προτεραιότητα να επιτηρούνται από τις Υπηρεσίες, ώστε ο οδηγός αυτός να είναι καθημερινά εύχρηστος και ενημερωμένος και να αντιστοιχεί στην πραγματικότητα» υπογραμμίζει.\nΜάλιστα, όπως αναφέρει, «οι Έλληνες πολίτες, δεν τολμούσαν να δοκιμάσουν μόνοι τους κάποια βόλτα ή κάποια μετακίνηση για οποιονδήποτε λόγο. Μέχρι να έρθει αυτός ο οδηγός, στην πρωτεύουσά μας, απαγορευόταν στα ανάπηρα άτομα να προετοιμάσουν την όποια διαδρομή τους. Έτσι αξιοποιούμε και την υποδομή του μετρό και του ΗΣΑΠ -έχουμε από τους πιο προσβάσιμους σταθμούς στην Ευρώπη. Είναι ένα έργο λοιπόν, που ξέρουν τα ανάπηρα άτομα τι να κάνουν, όταν βγουν από τους σταθμούς του μετρό -γιατί οι διαδρομές μας, περνούν από σταθμούς».\n«Τώρα νιώθουν πολύ μεγαλύτερη ασφάλεια. Μπορούν να ακολουθήσουν τις διαδρομές αυτές μόνοι τους, χωρίς κάποιον συνοδό. Κάποιος με το λευκό μπαστούνι ή τον σκύλο οδηγό του, κάποιος με το αναπηρικό αμαξίδιο του, δεν θα χρειαστεί συνοδό με βάση τις οδηγίες που του λέμε. Μάλιστα, όπου υπάρχουν κάποια προβλήματα ή κάποια διαφοροποίηση που θα πρέπει να την ξέρει το ανάπηρο άτομο για να σταθμίσει τις ανάγκες του, τον έχουμε προειδοποιήσει. Είναι προτεινόμενες προσβάσιμες διαδρομές με ασφάλεια. Είναι μια διαχρονική ανάγκη που έρχεται να καλύψει ο Δήμος Αθηναίων, και μάλιστα ήδη συζητάμε για να προστεθούν και άλλες διαδρομές».\nΤα σημεία έχουν επιλεγεί ώστε να συνδυάζουν τα περισσότερα δυνατά σημεία ενδιαφέροντος με τα λιγότερα εμπόδια\nΗ Αθήνα γίνεται προσιτός προορισμός για άτομα με αναπηρία\nΚαι φυσικά, η Αθήνα γίνεται πλέον δελεαστικός προορισμός για τους επισκέπτες από το εξωτερικό. «Όσοι ήταν διστακτικοί να ταξιδέψουν και να δουν την Αθήνα, τώρα γνωρίζουν ότι δεν πρέπει να τους απασχολεί πλέον αυτό το ζήτημα. Οι άνθρωποι από το εξωτερικό πρέπει να ξέρουν τι τους περιμένει, πώς μπορούν να κινηθούν», λέει ο κ. Βλάχος.\n«Είναι κάτι πρωτοποριακό. Ουσιαστικά μιλάμε για έναν πιλοτικό προσβάσιμο τουριστικό οδηγό, εξειδικευμένο στις ανάγκες των ατόμων με οπτική και κινητική αναπηρία. Το σημαντικό με αυτό το έργο είναι ότι, αυτός ο οδηγός δεν φτιάχτηκε με σκοπό να χρησιμοποιηθεί, εφόσον γίνουν πράγματα. Πατήσαμε στην κατάσταση που ήδη υπάρχει στην Αθήνα. Αυτό δεν μηδενίζει την πρωτεύουσα μας. Υπάρχουν πάρα πολλά προβλήματα, το αναγνωρίζουμε όλοι, δουλεύουμε καθημερινά για να λυθούν. Έχουμε ανοιχτή γραμμή με τον Δήμο Αθηναίων, υποβάλλουμε προβλήματα στις Τεχνικές Υπηρεσίες και τα περισσότερα λύνονται. Διορθώνουν ράμπες, γίνονται παρεμβάσεις σε πεζοδρόμια κτλ», επισημαίνει ο κ. Αυγουλάς.\nΑυτό που κάνει τον οδηγό εξαιρετικά χρηστικό, είναι ότι τον βρίσκεις απευθείας online και ενημερώνεται συνεχώς για την παραμικρή αλλαγή, σε σχέση με τους οδηγούς του εξωτερικού που είναι κάποια στατικά αρχεία PDF, τα οποία τα κατεβάζεις και τα διαβάζεις. Τον οδηγό των προσβάσιμων διαδρομών της Αθήνας, τον έχεις επί τόπου στο κινητό σου.\n«Μπορούμε να παρέμβουμε ανά πάσα στιγμή να διορθώσουμε το οτιδήποτε χρειαστεί, να προσθέσουμε ή να αφαιρέσουμε κάποια πληροφορία που μπορεί να βοηθήσει. Άρα ο ταξιδιώτης ή ο επισκέπτης μπορεί να τον ανοίξει ξανά και ξανά και να τον συμβουλευτεί χωρίς να έχει εκτυπώσει 50-60 σελίδες πληροφοριών και να ψάχνει τι του λένε», αναφέρει χαρακτηριστικά ο κ. Αυγουλάς.\nΕκτός από αυτό, το γεγονός ότι ο οδηγός βρίσκεται online, βοηθάει και στο ότι μπορείς να επιλέξεις σε ποιο σημείο βρίσκεσαι, να κάνεις τη διαδρομή από εκεί και πέρα, να την σπάσεις σε τμήματα εάν κουραστείς κτλ. Δηλαδή, τις οδηγίες μπορείς να τις λαμβάνεις κάθε φορά ρεαλιστικά από το σημείο που βρίσκεσαι. Επιπλέον, υπάρχουν λεπτομέρειες όπως για παράδειγμα, ότι μπορεί κάποιοι να δικαιούνται μειωμένο εισιτήριο σε κάποιο μουσείο ή κάποιον αρχαιολογικό χώρο και για αυτό υπάρχει συνεργασία με το Υπουργείου Πολιτισμού.\nΝα σημειωθεί πως την ίδια στιγμή, στην προσπάθεια συμμετέχει και ο ΟΑΣΑ, καθώς έχει ξεκινήσει η εκπαίδευση των πρώτων σταθμαρχών και οδηγών του μετρό, για το πώς να αντιμετωπίζουν σωστά επιβάτες με αναπηρία. «Όλο αυτό δεν είναι ένα πυροτέχνημα, κάνουμε μια αλυσίδα προσβασιμότητας», τονίζει ο κ. Αυγουλάς, ο οποίος έχει βραβευτεί από πολλούς φορείς, συλλόγους και οργανώσεις στην Ελλάδα και το εξωτερικό για το κοινωνικό του έργο, προτρέποντας και άλλους δήμους να εφαρμόσουν αυτό το πρότζεκτ.\nΚλείνοντας, ζητά τη βοήθεια του κόσμου για να βελτιωθεί το έργο, εφόσον δοκιμάσουν τον οδηγό: «Το έργο βρίσκεται σε δημόσια αξιολόγηση. Θέλουμε από όσα περισσότερα άτομα γίνεται το feedback τους και για να βελτιώσουμε τις ήδη υπάρχουσες προτάσεις, αλλά και για να το εμπλουτίσουμε».


Θρίλερ στη Θεσσαλονίκη: Ανήλικοι κρατούσαν όμηρο 33χρονο - Ελλάδα - Athens magazine\nΖητούσαν από συγγενικά του πρόσωπα 2.000 ευρώ\nΣύμφωνα με το ΑΠΕ, σε βάρος τους σχηματίστηκε δικογραφία για τα αδικήματα της αρπαγής, εκβίασης και παράνομης οπλοχρησίας.\nΑσυνόδευτος εντοπίστηκε το βράδυ του Σαββάτου ένας 13χρονος στην Πάτρα, ο οποίος μάλιστα καλούσε σε βοήθεια.\nΠερίοικοι και περαστικοί ειδοποίησαν την Αστυνομία και ο 13χρονος εντοπίστηκε από αστυνομικούς να περιφέρεται στην περιοχή.\nΟ ανήλικος οδηγήθηκε στην Ασφάλεια Πατρών, αφού φέρεται να είπε στους αστυνομικούς πως κάποιοι ήθελαν να τον απαγάγουν κοντά στο Λιμάνι σύμφωνα με το tempo24.news. Ωστόσο στη συνέχεια εντοπίστηκε η μητέρα του και ο ανήλικος παρελήφθη από το Αστυνομικό Μέγαρο της οδού Ερμού.\nΝα σημειωθεί πως το τελευταίο χρονικό διάστημα έχουν αυξηθεί τα περιστατικά με παιδιά που εντοπίζονται ασυνόδευτα σε διάφορα σημεία της Πάτρας.


Τέλος από τη Μετροπόλιταν ο Ντομίνγκο | Η Εφημερίδα των Συντακτών\nΜετά το Ντάλας το χτύπημα για τον Πλάθιντο Ντομίνγκο ήρθε από τον «ναό» της Μετροπόλιταν. Προχθές Τρίτη και υπό το βάρος των κατηγοριών για σεξουαλική παρενόχληση η νεοϋορκέζικη όπερα, με μια ανακοίνωση που πολλοί περίμεναν νωρίτερα, απομάκρυνε τον θρύλο της όπερας από τις προγραμματισμένες παραστάσεις του Μάκβεθ του Βέρντι.\nΗ εμφάνισή του στη Μητροπολιτική Οπερα θα ήταν η πρώτη σε αμερικανικό έδαφος από τη στιγμή που ξέσπασε το σκάνδαλο, ενώ από την ανακοίνωση καθίσταται σαφές πως ο Ντομίνγκο πιέστηκε και τελικά συμφώνησε να αποσυρθεί από όλες τις προγραμματισμένες παραστάσεις. Είκοσι γυναίκες έχουν μέχρι σήμερα κατηγορήσει τον Ισπανό -που υπήρξε γενικός διευθυντής της Οπερας του Λος Αντζελες- ότι τις παρενόχλησε (τα περιστατικά που αποκάλυψε το Associated Press αφορούν τη δεκαετία του ‘80).\nΣτο Ντάλας ακύρωσαν γκαλά που θα έδινε ο τραγουδιστής αλλά στη Νέα Υόρκη η καταιγίδα είναι μεγαλύτερη αφού ο Ντομίνγκο συμμετείχε και σε άλλες παραγωγές της σεζόν. Μην ξεχνάμε πως στις 16 Νοεμβρίου, στο πλαίσιο των ζωντανών μεταδόσεων του Μεγάρου Μουσικής από τη ΜΕΤ, επρόκειτο να δούμε κι εμείς στην Αθήνα τον Ντομίνγκο να τραγουδά τον ρόλο του Αμερικανού διπλωμάτη Σάρπλες στη «Μαντάμα Μπατερφλάι» του Πουτσίνι, που ανεβαίνει στη φημισμένη σκηνοθεσία του Αντονι Μινγκέλα.\n«Εκανα το ντεμπούτο μου στη Μητροπολιτική Οπερα στα 27 και έχω τραγουδήσει σε αυτό το θαυμάσιο θέατρο επί 51 συνεχόμενα, ένδοξα χρόνια», απάντησε ο Ντομίνγκο. «Αμφισβητώ έντονα τους ισχυρισμούς και ανησυχώ που καταδικάζονται άνθρωποι χωρίς να τηρείται η δέουσα διαδικασία». Και κατέληξε: «Είμαι τουλάχιστον χαρούμενος που στα 78 μου χρόνια ήμουν σε θέση να τραγουδήσω τον έξοχο ρόλο του Μάκβεθ στην πρόβα. Αυτή ήταν η τελευταία μου εμφάνιση στη σκηνή τής Μετροπόλιταν».


BestPharmacy.gr - Hartmann Peha-Soft Nitrile Fino Powderfree Εξεταστικά Γάντια Νιτριλίου Χωρίς Πούδρα Small 150 Τεμάχιαα\nHartmann Peha-Soft Nitrile Fino Powderfree Εξεταστικά Γάντια Νιτριλίου Χωρίς Πούδρα Small 150 Τεμάχια\nΑρχική τιμή: 12,29 €\nΚωδικός Προϊόντος: 6616\nΤα εξαιρετικά απαλά εξεταστικά γάντια χωρίς λάτεξ από συνθετικό καουτσούκ νιτριλίου - 150 τεμάχια\nΕξεταστικά γάντια μιας χρήσης χωρίς λάτεξ, από εξαιρετικά απαλό καουτσούκ νιτριλίου σε λιλά χρώμα, χωρίς πούδρα. Χάρη στην ειδική εσωτερική τους επένδυση από πολυμερές τοποθετούνται πολύ εύκολα. Διαθέτουν ανάγλυφη επιφάνεια στην περιοχή των δαχτύλων για τέλεια ικανότητα σύλληψης. Είναι εξαιρετικά ελαστικά, ανθεκτικά στο σχίσιμο και ασφαλή. Έχουν τέλεια εφαρμογή και άψογη απτική αίσθηση. Για χρήση στο αριστερό ή στο δεξί χέρι.


"Ούτε ο Ατατούρκ δεν είχε τις εξουσίες του Ερντογάν..." - badiera\n«Ούτε ο Ατατούρκ δεν είχε τις εξουσίες του Ερντογάν…»\nHome /Posts/«Ούτε ο Ατατούρκ δεν είχε τις εξουσίες του Ερντογάν…»\nΟ επικεφαλής της τουρκικής αντιπολίτευσης Κεμάλ Κιλιντσάρογλου δήλωσε πεπεισμένος ότι οι Τούρκοι θα απορρίψουν την ενίσχυση των εξουσιών του προέδρου Ρετζέπ Ταγίπ Ερντογάν στο δημοψήφισμα της 16ης Απριλίου, προειδοποιώντας ότι η επικράτηση του «ναι» θα καταργήσει τη δημοκρατία στη χώρα.\nΣύμφωνα με τους Τούρκους αξιωματούχους, η συνταγματική αναθεώρηση, η οποία ενδέχεται να επιτρέψει στον Ερντογάν να παραμείνει στην προεδρία ως το 2029, είναι απαραίτητη για να αποκτήσει η χώρα ισχυρή εκτελεστική εξουσία, ικανή να αντιμετωπίσει τις οικονομικές προκλήσεις και τις προκλήσεις στον τομέα της ασφάλειας.\nΌμως η αντιπολίτευση καταγγέλλει ότι θα δώσει πάρα πολλές εξουσίες στον πρόεδρο, τον οποίο ήδη κατηγορεί για απολυταρχικές τάσεις.\n«Η ισορροπία μεταξύ της δικαστικής, της εκτελεστικής και της νομοθετικής εξουσίας θα χαθεί εντελώς», εξήγησε ο Κιλτσιντάρογλου.\n«Οι τρεις εξουσίες θα συγκεντρωθούν στα χέρια του προέδρου», πρόσθεσε.\nΣύμφωνα με τον Κιλτσιντάρογλου, το σχέδιο αυτό της Ερντογάν απειλεί την τουρκική δημοκρατία.\n«Αν δεν υπάρχει ανεξαρτησία της δικαιοσύνης, αν μπορεί να ασκηθεί έλεγχος στα νομοθετικά και εκτελεστικά όργανα, αυτό σημαίνει ότι δεν υπάρχει πλέον δημοκρατία», τόνισε.\n«Αν η κυβέρνηση επιθυμεί ένα δημοκρατικό δημοψήφισμα, ένα δημοψήφισμα για το οποίο ο κόσμος δεν θα έχει αμφιβολίες, αυτό το δημοψήφισμα δεν θα πρέπει να διεξαχθεί εφόσον ισχύει κατάσταση έκτακτης ανάγκης», σημείωσε ο Κιλτσιντάρογλου. Παράλληλα ο χώρος που δίνεται στην αντιπολίτευση για να πραγματοποιήσει την εκστρατεία της υπέρ του «όχι» είναι περιορισμένος. Αντίθετα ο πρόεδρος και ο πρωθυπουργός αυξάνουν τις εκδηλώσεις προώθησης του «ναι», οι οποίες μεταδίδονται τακτικά από τα τηλεοπτικά δίκτυα.\nΣυνέντευξη Θεοχαρόπουλου: “Δεν είμαστε στρατηγικός εταίρος της ΝΔ και όχημα κανενός…»


Cine Gear: 26/05/2012\nTivo News - 25/05/2012 4CD+1DVD\nManiac (2012) Red Band Trailer\nSamuel L. Jackson as Darth Vader !!!\nMUST SEE : Vessel - Short Movie\nTeaser for the Upcoming Tomb Raider Game Trailer\nGet More: GameTrailers.com, GT.TV - E3 2012: First Look Tomb Raider Teaser HD, PC Games, PlayStation 3, Xbox 360\nVisual FX Sequence From Men in Black 3\nSnow White and the Huntsman (2012) Posters\nThe Dark Knight Rises (2012) Poster\nThe Bunny Game (2012) Poster\n1 Out of 7 (2012) Poster\nΣτις Κάννες Ντέιβιντ Κρόνενμπεργκ και Ρόμπερτ Πάτινσον με το «Cosmopolis»\nΤο Cosmopolis του Ντέιβιντ Κρόνενμπεργκ ήταν, ίσως, η πιο πολυαναμενόμενη ταινία των Καννών. Αφορά έναν πλούσιο νεαρό που μπαίνει σε μια λιμουζίνα για να πάει για... κούρεμα. Αυτό που ακολουθεί είναι μια σειρά παράδοξων συναντήσεων, πυροβολισμών, σεξ και βίας. Για πολλούς η ταινία αυτή ήταν η επιστροφή του Κρόνενμπεργκ στο σκοτεινό παρελθόν του. Για άλλους επρόκειτο για μια όχι και τόσο επιτυχημένη επιστροφή. Ο σκηνοθέτης βρέθηκε στις Κάννες, μαζί με τον πρωταγωνιστή Ρόμπερτ Πάτινσον και μίλησαν για το τέλος του κόσμου, τον καπιταλισμό και τα... βαμπίρ.\n«Τα τελευταία 22 λεπτά της ταινίας είναι σαν θεατρικό. Είναι σαν να περιέχει η ταινία μια μικρού μήκους ταινία μέσα της. Η κάμερα έρχεται πιο κοντά, μετά απομακρύνεται από τον ηθοποιό. Για μένα, η ουσία του σινεμά είναι ένα ανθρώπινο πρόσωπο που μιλά» δήλωσε ο σκηνοθέτης, παρουσιάζοντας τη νέα του ταινία.\n«Είναι πολύ εύκολο να πει κανείς ότι ο χαρακτήρας που ερμηνεύει ο Ρόμπερτ, είναι ένα είδος βαμπίρ που ρουφά το αίμα της Γουόλ Στριτ. Αλλά ένας ηθοποιός δεν μπορεί να παίξει κάτι αφηρημένο. Είναι πραγματικός χαρακτήρας με παρελθόν. Το Cosmopolis επαναφέρει το φάντασμα του καπιταλισμού. Αναφερόμαστε στο μανιφέστο του Καρλ Μαρξ» πρόσθεσε ο Κρόνενμπεργκ.\nΟ νεαρός πρωταγωνιστής του Twilight προσπαθεί να ερμηνεύσει πιο απαιτητικούς ρόλους και δεν έκρυψε τη χαρά του για τη συνεργασία του με τον σπουδαίο Καναδό σκηνοθέτη.\n«Συνήθως οι κινηματογραφιστές μάς κάνουν συνεχώς ερωτήσεις και εξαντλούνται. Ο Ντέιβιντ μάς ακούει. Προσέχει τα πάντα. Πρέπει να είναι κανείς πολύ προσεκτικός όταν γυρίζει ταινία μαζί του!» δήλωσε ο νεαρός ηθοποιός, ο οποίος βρίσκεται εδώ και λίγες ημέρες στις Κάννες για να στηρίξει την σύντροφό του, Κρίστεν Στούαρτ, η οποία πρωταγωνιστεί στο On the Road.\n«(Πριν τα γυρίσματα) πέρασα 15 ημέρες στο δωμάτιο του ξενοδοχείου μου, ανησυχώντας, δεν ήξερα πια τι έκανα. Λίγο πριν τρελαθώ, πήγα στον Ντέιβιντ για να μιλήσουμε για την ταινία. Μου είπε: Ας ξεκινήσουμε και βλέπουμε!» πρόσθεσε ο νεαρός ηθοποιός.\nΠαρών στη συνέντευξη Τύπου ήταν και ο συγγραφέας του βιβλίου στο οποίο βασίζεται η ταινία, Ντον Ντε Λίλο.\nΟ ίδιος δήλωσε ότι έμπνευσή του για την ταινία δεν ήταν η νέα χιλιετία. «Ήταν μια εικόνα. Στους δρόμους της Νέας Υόρκης παρατηρούσε κανείς το φαινόμενο της λευκής λιμουζίνας: τεράστιες λευκές λιμουζίνες συνωστίζονταν στο κέντρο του Μανχάταν. Μετά από λίγο συνήθιζες το θέαμα. Για μένα, όμως, ήταν ενδιαφέρον να χαζεύω τις άβολες λιμουζίνες να προσπαθούν για ώρα να στρίψουν και να εμποδίζουν την κίνηση. Η ιδέα που μου ήρθε ήταν να γράψω μια ιστορία για έναν άνθρωπο σε μία τέτοια λιμουζίνα. Δεν σκέφτηκα το τέλος του κόσμου».\n«Εγώ δεν ένιωσα ποτέ ότι αυτή η ιστορία είναι απαισιόδοξη» συμπληρώνει ο Ρόμπερτ Πάτινσον.\n«Τη βρήκα ελπιδοφόρα. Κάποιος δημοσιογράφος με ρώτησε αν αφορά το τέλος του κόσμου. Μπορεί. Αλλά υπάρχει ελπίδα αν τελειώνει ο κόσμος, τουλάχιστον έτσι όπως τον ξέρουμε. Αν τελειώνει αυτός ο κόσμος που δεν βγάζει πια κανένα νόημα – ο κόσμος της εξουσίας, της οικονομίας, του καπιταλισμού (υπάρχει ελπίδα). Αυτός ο κόσμος χρειάζεται κάθαρση, εξυγίανση, αναγέννηση» δήλωσε.\nΈλευθερος Τύπος - Σάββατο 26/05/2012\nΣάββατο 26/05/2012 - Ταινίες στην Ελληνική TV\n13:30 Ένα Μπλου τζην για τέσσερις 2 Star Ξένη ταινία\n14:50 Κάθε φορά, πρώτη φορά Mega Ξένη ταινία\n16:45 Η αναβίωση ενός θρύλου Alpha Ξένη ταινία\n17:50 Κακιά πεθερά Star Αισθηματική κομεντί\n19:00 Πονηρό θηλυκό, κατεργαρα γυναίκα ΕΤ3 Ελληνική ταινία\n19:00 Ο κος κανένας ΝΕΤ Κωμωδία\n21:00 Ο Χάρι Πότερ και το κύπελλο της φωτιάς Star Ξένη ταινία\n21:00 Έρωτας κατά λάθος Alpha Ξένη ταινία\n22:00 Κώδικος enigma ΕΤ1 Ξένη ταινία\n22:45 Το μεγάλο... βήμα Alpha Ξένη ταινία\n23:00 Δωσ' μου τα χείλη σου ΕΤ3 Δράμα\n00:00 Το καρέ της απάτης Star Ξένη ταινία\n00:30 Το σπίτι του θανάτου Alpha Θρίλερ\n01:45 Ο βετεράνος του μέλλοντος Star Ξένη ταινία\n03:45 City on fire Star Θρίλερ\n▼ Μαϊ 2012 (331)\n▼ 26/05 (13)\nΣτις Κάννες Ντέιβιντ Κρόνενμπεργκ και Ρόμπερτ Πάτι...


JP Morgan: “Προσδεθείτε, έρχεται τυφώνας”- Εκρητικός συνδυασμός στην οικονομία τους επόμενους μήνες- Πρόβλεψη για πετρέλαιο στα 175$/βαρέλι- Οι επιπτώσεις στην Ελλάδα | Libre\nJP Morgan: “Προσδεθείτε,…\nJP Morgan: “Προσδεθείτε, έρχεται τυφώνας”- Εκρητικός συνδυασμός στην οικονομία τους επόμενους μήνες- Πρόβλεψη για πετρέλαιο στα 175$/βαρέλι- Οι επιπτώσεις στην Ελλάδα\n«Προσδεθείτε, έρχεται τυφώνας». Με αυτά τα λόγια ο Τζέιμι Ντάιμον, διευθύνων σύμβουλος της JP Morgan, της μεγαλύτερης τράπεζας στον κόσμο, προειδοποίησε χτες για τις εκτεταμένες επιπτώσεις στην παγκόσμια οικονομία από τον πόλεμο στην Ουκρανία: Υψηλές τιμές ενέργειας, εκρηκτικός πληθωρισμός, άνοδος των επιτοκίων, αναταράξεις σε αγορές χρήματος και κεφαλαίου και χαμηλότερη ανάπτυξη, θα είναι μακράς διαρκείας και πιο επώδυνες το επόμενο διάστημα.\n«Αυτός ο τυφώνας είναι εκεί έξω στο δρόμο κι έρχεται προς το μέρος μας. Απλώς, δεν ξέρουμε αν είναι μικρός ή ο τυφώνας Sandy » είπε απευθυνόμενος σε επενδυτές. Οι τιμές του πετρελαίου ίσως αυξηθούν στα 150 ή και στα 175 δολ./βαρέλι και παραμείνουν υψηλές την επόμενη πενταετία, πλήττοντας ιδιαίτερα την Ευρώπη, είπε ο Ντάιμον.\nΤο σήμα κινδύνου από τον Ντάιμον αλλά και η δημόσια παραδοχή της Γέλεν ότι ήταν λάθος της ότι είχε υποτιμήσει τον κίνδυνο του πληθωρισμού (εδώ) επέτειναν το αρνητικό κλίμα στις αγορές. Συνέβαλαν σ’ αυτό και οι ανακοινώσεις για 11,4 εκατ. νέες θέσεις εργασίας τον Απρίλιο στις ΗΠΑ, ένδειξη των ισχυρών επιδόσεων της αγοράς εργασίας που διευκολύνουν την FED να προχωρήσει σε αυξήσεις επιτοκίων (εδώ). Έτσι,, τα χρηματιστήρια σε Αμερική και Ευρώπη κατέγραψαν νέες απώλειες ενώ τα επιτόκια των ομολόγων σημείωσαν νέα άνοδο. Η απόδοση του αμερικανικού 10ετούς ανέβηκε στο 2,93% από 2,84%, του γερμανικού στο 1,1805% από 1,0525%, εδώ. Πρόσθετο στοιχείο περιπλοκής, η επικείμενη κήρυξη της Ρωσίας σε πτώχευση (επειδή, ενώ θέλει, λόγω των κυρώσεων δεν μπορεί να πληρώσει σε δολάρια ομολογιούχους), κάτι που θα ενεργοποιήσει CDS της τάξης των 2,5 δισ. δολαρίων, εδώ.\nΗ επίθεση στη Fed\nΤον περασμένο μήνα ο Διευθύνων Σύμβουλος της JPMorgan Chase εξαπέλυσε βολές κατά της αμερικανικής Federal Reserve , τονίζοντας ότι θα έπρεπε να είχε κινηθεί νωρίτερα για να αυξήσει τα επιτόκια. Παραδέχθηκε επίσης , ότι οι πιθανότητες δεν ευνοούν τον περιορισμό του πληθωρισμού χωρίς να πυροδοτήσει ύφεση.\n«Αργήσαμε λίγο, αλλά θυμηθείτε πριν από δύο χρόνια είχαμε 15% ανεργία και κανένα εμβόλιο. Οι άνθρωποι πρέπει να πάρουν μια βαθιά ανάσα και να τους δώσουν μια ευκαιρία», είπε ο Ντάιμον στο Bloomberg TV και πρόσθεσε: «Όσο πιο γρήγορα κινηθούν τόσο το καλύτερο».\nΟ Διευθύνων Σύμβουλος της JPMorgan πρόσθεσε επίσης, ότι η ομοσπονδιακή κυβέρνηση πρέπει να επικεντρωθεί στην εθνική ασφάλεια στον απόηχο του πολέμου στην Ουκρανία.\n«Ο Ψυχρός Πόλεμος επέστρεψε», είπε ο Ντάιμον. «Η παγκόσμια ενέργεια είναι επισφαλής…Εάν το πετρέλαιο φτάσει στα 185 δολάρια, αυτό είναι τεράστιο πρόβλημα για τους ανθρώπους και θα πρέπει να κάνουμε ό,τι μπορούμε σήμερα. Πρέπει να αντλήσουμε περισσότερο πετρέλαιο και φυσικό αέριο».\nΧαρακτήρισε επίσης «πολύ, πολύ απίθανο» να καταφέρει η Fed να τιθασεύσει τον πληθωρισμό χωρίς να πυροδοτήσει ύφεση\nΕρωτηθείς εάν ανησυχεί για την έναρξη ύφεσης από τη Fed, ο Ντάιμον απάντησε: «Φυσικά».\nΓέλεν: Έκανα λάθος με τον πληθωρισμό\nΣε ερώτηση του CNN, αν η ίδια έκανε λάθος υποβαθμίζοντας την απειλή του πληθωρισμού σε δημόσιες δηλώσεις της κατά την προηγούμενη χρονια, η Γέλεν είπε: “ Νομίζω ότι έκανα λάθος σχετικά με την πορεία που θα μπορούσε να έχει ο πληθωρισμός.”\n“ Όπως ανέφερα, υπήρξαν αναπάντεχα και μεγάλα πλήγματα για την οικονομία, που ενίσχυσαν την αύξηση των τιμών στην ενέργεια και στα είδη διατροφής, αλλά και προβλήματα στην αλυσίδα εφοδιασμού που επηρέασαν άσχημα την οικονομία μας. Την περίοδο εκείνη δεν είχα κατανοήσει πλήρως τις διαστάσεις αυτές,” είπε η Γέλεν προσθέτοντας ότι τα πλήγματα για την οικονομία κυμαίνονται από τη ρωσική εισβολή στην Ουκρανία, μέχρι τα πρόσφατα λοκντάουν για την COVID-19 στην Κίνα.\n“ Έτσι, τα πλήγματα για την οικονομία συνεχίστηκαν, αλλά ο πληθωρισμός είναι η πρώτη ανησυχία για τον πρόεδρο Μπάιντεν,” είπε η Γέλεν.\nΟ Μπάιντεν “ πιστεύει δυναμικά και υποστηρίζει την ανεξαρτησία της Fed για να κάνει τα βήματα που είναι αναγκαία” για τη μείωση του πληθωρισμού, πρόσθεσε η Γέλεν.\nΟ Μπάιντεν συναντήθηκε νωρίτερα χθες, Τρίτη, με τον πρόεδρο της Fed Τζερόμ Πάουελ τονίζοντας ότι “ σέβεται την ανεξαρτησία της Ομοσπονδιακής Τράπεζας”, όπως δήλωσε ένας αξιωματούχος του Λευκού Οίκου.\n“ Δεν μπορούμε να αποκλείσουμε περαιτέρω (οικονομικά) πλήγματα”, δήλωσε η Γέλεν.\nOι ανατιμήσεις στην Ελλάδα\nΣτην Ελλάδα, οι ανατιμήσεις θα συνεχιστούν τους επόμενους μήνες ενώ ο πληθωρισμός θα κορυφωθεί στα τέλη του δεύτερου τριμήνου και θα διαμορφωθεί κατά μέσο όρο στο 8,5% φέτος, προβλέπει η Διεύθυνση Οικονομικής Ανάλυσης της Εθνικής Τράπεζας. Ωστόσο, η μέση ονομαστική αύξηση των μισθών θα είναι περιορισμένη στο 2-2,5%, άρα η μισθωτή εργασία θα υποστεί μεγάλες απώλειες αγοραστικής δύναμης.\nTags: JP Morgan ΓΕΛΕΝ ΕΛΛΑΔΑ πετρελαιο ΠΛΗΘΩΡΙΣΜΟΣ ΤΥΦΩΝΑΣ\nΘετική ή προβληματική η συμφωνία για τα γερμανικά…


Η Μικρή Παγετώδης Εποχή προκλήθηκε από Ηφαιστειακές Εκρήξεις; Επιστήμη\n29 Μαρτίου 2021 , Από: Σωτήρης Αρσένης\nΚυνηγοί στο χιόνι, Πίτερ Μπρίγκελ ο Πρεσβύτερος ,1565, ελαιογραφία σε ξύλο, 117*162 εκ. | Πηγή: Μουσείο Ιστορίας της Τέχνης, Βιέννη\nΣε προηγούμενο άρθρο είχε εξεταστεί η μεταβολή της θερμοκρασίας του ατμοσφαιρικού αέρα ως αποτέλεσμα ηφαιστειακών εκρήξεων. Η Μικρή Παγετώδης Εποχή (Little Ice Age – LIA) θα αποτελέσει το αντικείμενο αυτού του άρθρου και πιο συγκεκριμένα, θα διερευνηθεί κατά πόσο οι ηφαιστειακές εκρήξεις είναι υπεύθυνες για την Μικρή Παγετώδη Εποχή.\nΟρίζοντας τη Μικρή Παγετώδη Εποχή\nΗ επιστήμη της παλαιοκλιματολογίας έχει ονομάσει την ασυνήθιστα ψυχρή περίοδο 1450 με 1850 μ.Χ., μικρή εποχή των παγετώνων. Τα βασικά χαρακτηριστικά ήταν η μεγάλη σε διάρκεια χειμώνες και τα σύντομα καλοκαίρια. Ουσιαστικά, δεν πρόκειται για εποχή των παγετώνων όπως αυτή που βίωσε ο πλανήτης πριν 12.000, αλλά για μίαν περίοδος ψύξης που συνέβη μετά τη Μεσαιωνική θερμή περίοδο (Medieval Warm Period).\nΚατά την περίοδο αυτή, η μέση ετήσια θερμοκρασία πάνω από την Ευρώπη και τη Β. Αμερική μειώθηκε περίπου ένα βαθμό και αυξήθηκαν οι βροχοπτώσεις. Το αποτέλεσμα ήταν να επηρεαστεί αρνητικά ο ρυθμός των αγροτικών εργασιών και οι σοδειές. Ενδεικτικό της δραματικής κατάστασης αποτελεί ο αφανισμός των αμπελώνων από την Αγγλία. Δυστυχώς, η κατάσταση αυτή προκάλεσε εκτεταμένους λιμούς.\nΕκείνη την περίοδο ακόμη, ο πληθυσμός στην Ευρώπη μειώθηκε σημαντικά. Το αίτιο δεν αποτελούσε μόνο η πείνα, όπως προαναφέρθηκε, αλλά και οι σφοδρές θύελλες και οι πλημμύρες ως αποτέλεσμα της παγετώδους περιόδου. Παράδειγμα αποτελεί η θύελλα που χτύπησε την παγωμένη Ευρώπη το έτος 1570 στοιχίζοντας τη ζωή σε πάνω από 400.000 ανθρώπους. Η αποικία των Βίκινγκς, επίσης, στην Γροιλανδία αποκόπηκε από τον υπόλοιπο κόσμο και στη συνέχεια οδηγήθηκε στον αφανισμό.\nΤο αίτιο πρόκλησης της Μικρής Παγετώδους Εποχής\nΗ Μικρή Παγετώδης Εποχή έχει προβληματίσει τους επιστήμονες καθώς ο προσδιορισμός των αιτίων που την προκάλεσαν θεωρείται από τους ειδικούς ως ένα δύσκολο εγχείρημα. Τα βασικά αίτια στηρίζονται στις διακυμάνσεις της ποσότητας ενέργειας που δέχεται η Γη από τον Ήλιο και στις ηφαιστειακές εκρήξεις που εκείνη την περίοδο κατάντησαν αφύσικα συχνές. Την περίοδο 1645 – 1715, παρατηρήθηκε μία περίοδος χαμηλής ηλιακής δραστηριότητας, γνωστή ως το ελάχιστο του Μοντερ. Δεν έχει γίνει ακόμη όμως, πλήρως κατανοητός ο μηχανισμός που συνδέει τις ηλιακές κηλίδες με την ψύξη της γης.\nΕπιπλέον, μερικοί ερευνητές υποστηρίζουν την άποψη ότι η Μικρή Παγετώδες Εποχή οφείλεται στην ταλάντωση του Β. Ατλαντικού και του El Nino. Φυσικά, η άποψη αυτή έχει περισσότερο βραχυπρόθεσμα αποτελέσματα και λιγότερο μακροπρόθεσμα για μίαν τόσο μακράν περίοδο. Με άλλα λόγια, μολονότι τα φαινόμενα αυτά είναι ικανά να αλλάξουν τη ρότα της ατμοσφαιρικής κατάστασης, δεν μπορούν να γίνουν η αιτία μιας ψυχρής αλλαγή τόσο μεγάλης περιόδου.\nΕίναι διαπιστωμένο ότι τα αιωρούμενα σωματίδια λειτουργούν στην κατεύθυνση της ψύξης του πλανήτη. Έτσι λοιπόν, οι τεράστιες ποσότητες στάχτης, σκόνης και αερίων (πλούσια σε θείο) που εκτοξεύονται στην ατμόσφαιρα με τις εκρήξεις των ηφαιστείων επιδρούν στο κλίμα. Μελετώντας την ιστορία των ηφαιστειακών εκρήξεων, εύκολα συμπεραίνει κανείς ότι η Μικρή Παγετώδης Εποχή ταυτίζεται με μπαράζ ηφαιστειακών εκρήξεων.\nΜελέτη με επικεφαλής τον δρ. Γκίφορντ Μίλερ από το Πανεπιστήμιο του Κολοράντο στις ΗΠΑ, συνδέει τη Μικρή Παγετώδη Εποχή με τέσσερις ηφαιστειακές εκρήξεις που πραγματοποιήθηκαν από το 1250 μέχρι το 1300 σε τροπικές περιοχές.\nΣτο διάγραμμα του σχήματος 1 καταγράφεται η πορεία της θερμοκρασία τα τελευταία 2.000 χρόνια. Παρατηρούμε την πτώση που παρουσιάζει από το 1400 περίπου, με κορύφωση μεταξύ 1650 και 1700.\nΣχήμα 1: Η πορεία της θερμοκρασίας και τα μέγιστα – ελάχιστα ακρότατά της, από τη Ρωμαϊκή περίοδο έως και τον 20ο αιώνα. Ο μπλε κλοιός περιλαμβάνει την χρονική περίοδο της Μικρής Παγετώδους Εποχής. Πηγή: drroyspencer.com\nΜια από τις πιο σημαντικές ηφαιστειακές εκρήξεις είναι η έκρηξη του ηφαιστείου Huanyputina στο Περού στις 16 Φεβρουαρίου 1600. Η ηφαιστειακή τέφρα εξαπλώθηκε σε μια έκταση 300.000 km2 και η πτώση της στο έδαφος διήρκεσε 10 μέρες. Το καλοκαίρι του 1601 ήταν το ψυχρότερο μετά το 1400 σε ολόκληρο το Β. Ημισφαίριο. Σε προηγούμενο σχετικό άρθρο γίνεται εκτενής αναφορά σε εκρήξεις εκείνης της περιόδου.\nΚολυδάς Θ., (2014) Μετεωρολογική Περιπλάνηση, <Η Ιστορία μιας Πεταλούδας>, Βιβλίο.


Μπέντο: «Χάσαμε μία ευκαιρία για να αυξήσουμε τη διαφορά»\nΠρώτη καταχώρηση: Δευτέρα, 27 Φεβρουαρίου 2017, 07:30\nΩς μια χαμένη ευκαιρία για να αυξήσει τη διαφορά αντιμετώπισε ο Πάουλο Μπέντο την ήττα μέσα στο «Καραϊσκάκη» από τον Πανιώνιο. Φυσικά, ο προπονητής του Ολυμπιακού δεν έμεινε καθόλου ικανοποιημένος από το αγωνιστικό πρόσωπο της ομάδας του και το παραδέχθηκε αυτό, ενώ δικαιολόγησε τον κόσμο για τις αποδοκιμασίες.\nΣτη συνέντευξη Τύπου αρχικά είπε: «Θα δούμε το βίντεο και σίγουρα θα το αναλύσουμε. Κάποια πράγματα είναι εύκολο να τα συζητάς όταν βλέπεις τον αγώνα. Δεχτήκαμε πολύ γρήγορα το γκολ, που θα έπρεπε να έχουμε αποφύγει. Εκεί δεν λειτούργησε η άμυνα καλά και δεχτήκαμε τόσο εύκολο γκολ. Στη συνέχεια στο πρώτο ημίχρονο παίξαμε με μικρή επιθετικότητα και όσον αφορά στην επίθεσή μας και στην αμυντική λειτουργία. Δεν ήταν καθόλου επιθετική η στάση μας, όταν χάναμε την μπάλα. Έπρεπε να είμαστε πιο δυναμικοί στο παιχνίδι μας. Ξοδέψαμε 45 λεπτά.\n»Στο δεύτερο ημίχρονο διορθώσαμε κάποια πράγματα, όμως και πάλι δεν είμαστε ικανοποιημένοι από την επιθετικότητα που δείξαμε. Αν δούμε μόνο τις ευκαιρίες, υπάρχουν πολλές στιγμές που θα μπορούσαμε να έχουμε σκοράρει, όμως, σε γενικές γραμμές, παρόλο που βελτιωθήκαμε, παίξαμε χωρίς επιθετικό χαρακτήρα. Ήταν μία στάση παθητική, που δεν μας άρεσε καθόλου. Από τώρα και στο εξής θα πρέπει να προχωρήσουμε, να συγχαρούμε τον αντίπαλο και να κοιτάξουμε εμείς τι θα κάνουμε στα επόμενα παιχνίδια».\nΣε ερώτηση για το αν θα μιλήσει ο εγωισμός των παικτών στη συνέχεια απάντησε: «Δεν προετοιμάζουμε κάθε παιχνίδι ανάλογα με τις διαστάσεις που έχει, αλλά με τον ίδιο τρόπο για να κερδίζουμε. Σήμερα ξεκινήσαμε άσχημα, είχαμε μία κακή στάση στο παιχνίδι μας, δεν κάναμε σωστά κάποια πράγματα και τιμωρηθήκαμε για αυτά που κάναμε.\n»Ήρθε το άσχημο αποτέλεσμα και έχουμε μπροστά μας σημαντικά παιχνίδια, με πρώτο το ματς του Κυπέλλου. Η κατάσταση η σημερινή είναι ένα χτύπημα για την ομάδα μας και σίγουρα είναι κάτι που θα πρέπει να μας κάνει πιο προσεκτικούς, ώστε στο επόμενο παιχνίδι να είμαστε πιο προσεκτικοί. Αυτό που θα πρέπει να πούμε είναι ότι δεν θα πρέπει να μείνουμε σε αυτό που έγινε σήμερα. Είμαστε μέσα στους στόχους μας, συνεχίζουμε και δουλεύουμε για να κάνουμε πράξη αυτά που κάνουμε κάθε μέρα στις προπονήσεις και θέλουμε να βελτιωνόμαστε. Είχαμε την ευκαιρία να μεγαλώσουμε τη βαθμολογική διαφορά, αλλά δεν τα καταφέραμε».\nΓια το πώς μπορεί να αλλάξει η ψυχολογία των παικτών δήλωσε: «Σήμερα στο παιχνίδι μας δεν μας έφταιγε ούτε η ψυχολογία ούτε η ποιότητα. Όταν προετοιμάζουμε τα παιχνίδια για να παίξουμε μέσα στο σπίτι μας, περιμένουμε από τη δική μας ομάδα να έχει τον έλεγχο και από την αντίπαλη ένα αμυντικό παιχνίδι και προσπάθεια με αντεπιθέσεις. Όταν δέχεσαι γκολ στο πρώτο λεπτό του αγώνα, αλλάζουν τα πράγματα, γιατί αυτό ενισχύει τη στρατηγική του αντιπάλου.\n»Σίγουρα όμως από εκεί και πέρα αυτό που πληρώσαμε σήμερα είναι η έλλειψη επιθετικότητας στο παιχνίδι μας και ξοδέψαμε πολύ χρόνο χωρίς να είμαστε δραστήριοι. Αυτό που θα κοιτάξουμε να κάνουμε είναι να προετοιμάσουμε τα ματς με μία φιλοσοφία του πώς θα νικάμε και ξέρουμε πώς θα το κάνουμε. Δεν πρέπει να ξοδεύουμε χρόνο με τα όσα έχουν προηγηθεί. Ήταν κακή η στάση μας στο σημερινό ματς. Όποιος κι αν είναι ο αντίπαλος, θα πρέπει να έχουμε τον έλεγχο».\nΤο μήνυμά του προς τον κόσμο ήταν: «Ότι θα συνεχίσουμε να δουλεύουμε και να παλεύουμε, γιατί έχουμε πολλές μάχες να δώσουμε, με πρώτη και πιο σημαντική τον αγώνα στο Κύπελλο. Στη συνέχεια έχουμε έναν πολύ δύσκολο αγώνα στο πρωτάθλημα και έναν δύσκολο προκριματικό με την Μπεσίκτας. Είμαστε μέσα στους στόχους μας και θα πρέπει να συγκεντρωθούμε για να παρουσιάσουμε όσο καλύτερη εικόνα στη συνέχεια. Καταλαβαίνουμε ότι υπάρχει κριτική για την ομάδα μας από τον κόσμο. Κι αυτό συμβαίνει γιατί ο κόσμος έχει πάθος για την ομάδα και έχει δικαίωμα να το εκφράζει με τον τρόπο του. Πρέπει να δώσουμε χώρο στον κόσμο για να εκφράσει την κριτική του και εμείς είτε σε θετικές είτε σε αρνητικές κριτικές να συγκεντρωνόμαστε όσο το δυνατόν ταχύτερα.\n»Αυτό που δεν έπρεπε να συμβεί ήταν ότι δεν έπρεπε να έχουμε μία τέτοια εικόνα και ένα τέτοιο αποτέλεσμα. Χάσαμε μία μεγάλη ευκαιρία για να αυξήσουμε τη διαφορά. Γενικότερα με την εικόνα που είδε ο κόσμος, δεν αξίζαμε κάτι άλλο. Έχουμε πολλές μάχες μπροστά μας και θα πρέπει να δουλέψουμε όσο μπορούμε περισσότερο για να βγούμε νικητές στις μάχες που ακολουθούν».\nΤελευταία ενημέρωση: Δευτέρα, 27 Φεβρουαρίου 2017, 10:15


Το Instagram αποτελεί ένα από τα πιο δυναμικά και ταχέως εξελισσόμενα μέσα κοινωνικής δικτύωσης τη σήμερον ημέρα, ίσως και το πιο must social media κανάλι που μπορείτε να επιλέξετε για να προβάλλετε αποτελεσματικά την επιχείρησή σας. Αρχικά πρέπει να αποφασίσετε κάθε πότε θα ανεβάζετε αναρτήσεις και περιεχόμενο, βρίσκοντας πάντα τη καλύτερη θεματολογία για τα post σας ώστε να τραβήξετε τη προσοχή του χρήστη.\nΠαρακάτω σας προτείνουμε 4 tips για τη καλύτερη απόδοση του Instagram προφίλ της επιχείρησής σας.\nΌσον αφορά τις επιχειρήσεις με οπτικό περιεχόμενο, το Instagram είναι μια πολύ καλή πλατφόρμα να επενδύσετε στη διαφήμιση. Ακόμη και ο απλός χρήστης αν δει κάτι εντυπωσιακό και στοχευμένο θα πατήσει να δει που τον οδηγεί η εν λόγω διαφήμιση. Οπότε δημιουργήστε σωστές διαφημίσεις με σωστούς στόχους για να πετύχετε τα περισσότερα κλικς.\nΣημασία δεν έχει τι γράφεις αλλά κυρίως τι δείχνεις στο Instagram. Η συγκεκριμένη πλατφόρμα έχει να κάνει κατεξοχήν με την εικόνα, οπότε παίζει σημαντικό ρόλο το περιεχόμενο της εικόνας και όχι τόσο το κείμενο. Στους γρήγορους και έντονους ρυθμούς που ζούμε πρέπει ο χρήστης με μια πολύ συνοπτική ανάρτηση να πιάσει το νόημα ώστε να αλληλεπιδράσει.\n#3 Λεζάντα & branded hashtag\nΜη ξεχνάτε ποτέ τη λεζάντα διότι λειτουργεί σαν μια προέκταση, επεξήγηση της φωτογραφίας σου και δρα συμπληρωματικά σε αυτήν. Το σωστό digital marketing ξεκινά όταν οι δημοσιεύσεις σας έχουν στη λεζάντα τα απαραίτητα hashtags και tags, στοχεύοντας έτσι στην μεγαλύτερη δυνατή απήχηση της δημοσίευσης. Για παράδειγμα αν αναζητήσετε τη λέξη “technology” θα δείτε τις top και πιο πρόσφατες φωτογραφίες χρηστών με αυτό το hashtag, κάτι που σημαίνει ότι οι δημοσιεύσεις με αυτό το hashtag γίνονται αυτόματα πιο ανιχνεύσιμες σε όλους. Σκεφτείτε να δημιουργήσετε το δικό σας branded hashtag. Επίσης να χρησιμοποιείτε πάντα mention όταν αναφέρεστε κάπου συγκεκριμένα όπως για παράδειγμα σε έναν πελάτη σας.\n#4 Εσείς θα κάνατε like;\nΗ έρευνα και η μελέτη των ανταγωνιστών σας στον χώρο των κοινωνικών δικτύων είναι μια καλή πρακτική για να πετύχετε πιο εύκολα τον στόχο σας. Θα κινηθείτε στο ίδιο μοτίβο με άλλους; Συνήθως καινούριες στοχευμένες ιδέες τραβάνε περισσότερο τη προσοχή του χρήστη παρά κάτι παρόμοιο ή και ίδιο. Μπείτε στη λογική ότι η ανάρτηση πρώτα απ’ όλα πρέπει να αρέσει σε εσάς και να σας αντιπροσωπεύει ως επιχείρηση.\nΑκολουθήστε αυτές τις τακτικές και τότε η απήχηση και η εκτίμηση των χρηστών σας θα… εκτοξευθεί. Για περισσότερες λεπτομέρειες επικοινωνήστε μαζί μας συμπληρώνοντας τη φόρμα επικοινωνίας ή καλέστε μας άμεσα.\nE-mail: [email protected]wild.gr


Najwa Nimri: Μάθε όσα δεν ξέρεις για την Alicia του La casa de papel και την Zulema του Vis A Vis | Gpop.gr\nΤην γνωρίσαμε μέσα από την 3η season της Ισπανικής σειράς του Netflix, La casa de papel στο ρόλο της Alicia, της νέας επιθεωρήτριας.\nΗ Najma Nimri όμως εκτός από το La casa de papel, έχει συμμετάσχει και στην επίσης Ισπανική σειρά Vis a vis στον πρωταγωνιστικό ρόλο της Zulema Zahir.\nΛίγο μετά την κυκλοφορία της τελευταίας season του Vis A Vis, που αποτελεί ένα spin off της σειράς με τίτλο Vis A Vis: El Oasis, ήρθε η στιγμή να μάθουμε όσα δεν ξέρουμε για την πρωταγωνίστρια της σειράς!\nΗ Najwa Nimri ή αλλιώς η Najwa Nimri Urrutikoetxea γεννήθηκε στη Παμπλόνα της Navarrese στην Ισπανία στις 14 Φεβρουαρίου 1972 και είναι Ισπανίδα-Ιορδανιδα ηθοποιός και τραγουδίστρια.\nΤο Nimri είναι το πατρικό της όνομα ενώ το Urrutikoetxea είναι το μητρικό της και όταν ήταν παιδί, μετακόμισε στο Μπιλμπάο, ενώ τώρα ζει στη Μαδρίτη.\nΗ ηθοποιός και μουσικός είναι στα καλύτερά της μετά από 20 χρόνια καριέρας. Έχει αναγνωριστεί παγκοσμίως για το ρόλο της ως Zulema Zahir στο “Vis a Vis” και, κυρίως, για το ρόλο της ως Alicia Sierra στο “La casa de papel“.\nΣτην πρώτη σειρά, ο χαρακτήρας της είναι ένας βίαιος εγκληματίας που, αφού φύγει από τη φυλακή, θέλει να κάνει μια τελευταία επιτυχία με τον αιώνιο αντίπαλό της, τη Macarena. Ενώ στην άλλη ισπανική παραγωγή παίζει έναν πολύ ενοχλητικό και ελαφρώς σαδιστικό αστυνομικό.\n«Είναι αληθινοί κακοί, μπορώ να σας διαβεβαιώσω. Όπως το Zulema του σήμερα είναι πιο διασκεδαστικό από αυτό της αρχής, το οποίο ήταν πολύ πιο ωμό. Ο χαρακτήρας έχει μεγαλώσει και η ιστορία ήταν διαφορετική», εξήγησε η Nimri.\nΟι κακοί ρόλοι της την έχουν κάνει ηθοποιό λατρείας που βρίσκεται στην κορυφή του κύματος.\nΗ επιτυχία της τέταρτης σεζόν “La casa de papel” την κατέστρεψε διεθνώς και την μετέτρεψε σε έναν ιδιαίτερα περιζήτητο επαγγελματία. Όσο για το τι της αρέσει περισσότερο στον χαρακτήρα της Alicia Serra, έχει πει: «Αυτό κάνει τα πάντα να φαίνονται σαν ένα διασκεδαστικό παιχνίδι, ακόμα κι αν είναι ένα τρελό παιχνίδι. Το καλύτερο από αυτό δεν έχει έρθει, οπότε μην την χάσετε.»\nΗ μητέρα της Najwa είναι Ισπανίδα και ο πατέρας της είναι Ιορδανός που ονομάζεται Karam Nimri.\nΈχει έναν αδελφό που ονομάζεται Karim Nimri, έναν αδελφό που ονομάζεται Andre Nimri και δύο αδελφές που ονομάστηκαν Sara και Nadia Nimri.\nΗ Najwa έχει επίσης έναν ξάδερφο που είναι τραγουδιστής με το όνομα (Antix) Alexander Nimier.\nΕνώ έχει και έναν γιο που ονομάζεται Teo Nabil, ο οποίος γεννήθηκε στις 30 Ιουνίου 2004.\nΟ πρώτος μεγάλος ρόλος της ήταν στο Salto al vacío, την πρώτη ταινία του σκηνοθέτη Daniel Calparsoro.\nΗ καριέρα της ως τραγουδίστρια ξεκίνησε με μικρές ομάδες. Το 1996, δημιούργησε το συγκρότημα Najwajean με τον Carlos Jean. Ενώ έχει κυκλοφορήσει επίσης τρία σόλο άλμπουμ.\nΑρκετοί από τους ρόλους της στον κινηματογράφο έχουν αναγνωριστεί: ως Άννα στο “Lovers of the Arctic Circle” και ως Έλενα στο “Sex and Lucia”. Πρωταγωνίστησε μαζί με τον Eduard Noriega στις ταινίες “Abre los ojos” και “El Método”\nΠρωταγωνίστησε δίπλα στον Eduardo Noriega στο Abre los ojos και στο El método.\nΕίχε προταθεί στην 33η έκδοση των Goya Awards για Goya Award για το βραβείο Best Actress for Quién te cantará.\nΤο 2015, έκανε το τηλεοπτικό της ντεμπούτο παίζοντας Zulema Zahir, τον κύριο ανταγωνιστή της δραματικής σειράς φυλακών Vis a vis, που παράγεται από την Globomedia για την Antena 3 στις δύο πρώτες της σεζόν, και για την FOX Spain, στις δύο τελευταίες της.\nΤο 2017, πήρε τη σκηνή με το μουσικό Drac Pack με την Alba Flores.\nΤο 2018 πρωταγωνίστησε στην ταινία Quién te cantará ως Lila, μια αμνησιακή τραγουδίστρια.\n‘Eχει προταθεί για Goya πέντε φορές, τρεις ως ηθοποιός και δύο φορές ως συνθέτρια. ‘Eνα από τα βραβεία Goyaήταν για την κατηγορία της καλύτερης γυναικείας παράστασης. Την ίδια χρονιά ήταν στην ταινία El árbol de la sangre, μαζί με την Úrsula Corberó.\nΤο 2019, εντάχθηκε στο καστ της La Casa de Papel, όπου παίζει την επιθεωρητή Alicia Sierra.\nΕνώ επέστρεψε και ως Zulema στο spin off Vis a vis: El oasis, με πρωταγωνιστή τη Maggie Civantos.\nΈχει συνεργαστεί με διεθνείς σκηνοθέτες όπως ο Ken Loach, ο Julio Médem, ο Alejandro Amenábar και ο Carlos Vermut.\nΈχουν περάσει περισσότερες από δύο δεκαετίες από το 1995, το 1996 και το 1997 που συμμετείχε στο Jumping Into the Void, Passages&Blinded, και τα τρία σκηνοθέτησε ο Daniel Calparsoro.\nΤο 1998 έπαιξε έναν από τους πρωταγωνιστικούς ρόλους στο Julio Medem’s Lovers of the Arctic Circle, ο οποίος κέρδισε την υποψηφιότητα για την καλύτερη ηθοποιό στα βραβεία Goya.\nΣκηνοθετήθηκε και πάλι από τη βασκική σκηνοθέτη στο «Sex and Lucía» 2001. Μεταξύ των δύο ταινιών έκανε ταξίδια στο διεθνή κινηματογράφο, συμπεριλαμβανομένου του ρόλου της στο Julian Schnabel’s Before Night Falls (Julian Schnabel, 2001), και συνέχισε να παίζει σε επιτυχημένες ισπανικές ταινίες όπως ο Asphalt, και πάλι υπό τον Daniel Calparsoro και τον Faust 5.0., των Àlex Ollé και Carlus Padrissa.\nΗ φιλμογραφία της περιλαμβάνει επίσης Stones (Ramón Salazar, 2002), Utopia (María Ripoll, 2003), The Method (Marcelo Pyñeiro, 2005), Oviedo Express (Gonzalo Suárez, 2007), η οποία προβλήθηκε στην 52η έκδοση του Valladolid Festival ή Mataharis (Iciar Bollain, 2007).\nΆλλοι τίτλοι της είναι “Route Irish” (Ken Loach, 2010), Οτιδήποτε θέλετε (Achero Mañas, 2010), Room in Rome (Julio Médem, 2010), Verbo (Eduardo Chapero-Jackson, 2011) και 10.000 νύχτες πουθενά (Ramón Salazar, 2013).\nΜετά τις επιτυχημένες τηλεοπτικές δουλειές της στο Vis a vis και στη La casa de papel, το 2018 επέστρεψε στη μεγάλη οθόνη με το Julio Medem’s The Tree of Blood και τον Carlos Vermut’s Who που θα σας τραγουδήσουν, για το οποίο ήταν υποψήφια για ένα βραβείο Goya.\nΗ καλλιτεχνική καριέρα του Najwa Nimri έχει επίσης στενή σχέση με τον κόσμο της μουσικής.\nΤο 1998 υπέγραψε το πρώτο της τραγούδι με τον Carlos Jean, με τον οποίο ίδρυσε το συγκρότημα NajwaJean.\nΜαζί συνέγραψαν σε αρκετά singles, συμπεριλαμβανομένου του τραγουδιού για την κλασική εκπομπή «Talkón Española» του δημόσιου ραδιοτηλεοπτικού οργανισμού (προηγούμενος παραλήπτης της τιμητικής ακίδας του Seminci), την οποία ερμήνευσε κατά τη διάρκεια του Gala of Spanish Cinema του περασμένου έτους εδώ στο Βαγιαδολίδ.\nΌσο για τις γυμνές σκηνές που υπάρχουν στο Vis A Vis,η Najwa Nimri έχει δηλώσει: “Δεν πρόκειται να κάνω γυμνά στη σειρά. Το ζήτησα και με έχουν σεβαστεί. Αλλά όχι επειδή με νοιάζει, γιατί έχω ήδη εμφανιστεί στο “Interviú” Νομίζω ότι τα γυμνά γίνονται στα 40, όταν ξέρεις πολύ καλά τι κάνεις. Το έκανα ήδη όταν το ένιωθα και όπως το ένιωθα.”\nΦυσικά, αυτό που την ανησυχεί περισσότερο την ηθοποιό όπως έχει δηλώσει, είναι πώς μπορεί να την επηρεάσει στην πραγματική ζωή στο ρόλο της ως μητέρας. Για αυτόν τον λόγο δεν του επιτρέπει να δει το «Vis a Vis» ο δεκάχρονος γιο της, τον Teo Nabil – ένα όνομα που αποτελείται από το «Θεό» στα ελληνικά και το «Noble» στα αραβικά.\n“Με τρομάζει πολύ. Δεν τον αφήνω να το δει γιατί βγαίνω. Είναι ένα από τα πράγματα που με ανησυχεί περισσότερο, πραγματικά.”, έχει πει η Najwa Nimri.\nΗ Najwa Nimri σε συνέντευξη της έχει δηλώσει για τον ρόλο της ως Zulema Zahir:\n«Ο χαρακτήρας της Zulema στο Via A Vis, με έχει σημαδέψει τα τελευταία χρόνια. Δεν την κρίνω, είμαστε όλοι ευάλωτοι σε καταστάσεις και πιστεύω ότι η ηθική, εξαρτάται από την ανάγκη.»\nΗ ηθοποιό και μουσικός είναι από τις γυναίκες που δεν φοβούνται να πουν αυτό που θέλουν και αυτό που σκέφτονται. Μάλιστα, για την εμφάνιση της και το σώμα της έχει ανάφερε: «Ποτέ δεν ένιωσα ότι αυτό που είναι σημαντικό, είναι το στήθος ή το πρόσωπό μου. Έτσι πάντα έλεγα όχι σε σέξι ρόλους.»\nΗ Nimri είναι από τους ανθρώπους που αγαπούν την φύση και έχει δηλώσει: «Μεγάλωσα προσκολλημένη στη φύση. Περνούσα τη μέρα μου στη θάλασσα, ακόμα κι αν είχε τρεις βαθμούς υπό το μηδέν.»\nΕνώ για την μεγάλη της απόλαυση έχει πει: «Η μεγαλύτερη μου απόλαυση είναι η μουσική. Μου αρέσει επίσης το μπάνιο στη θάλασσα και να κάνω σπορ.»\nΌσο για τα προσωπικά της Najwa Nimri, η ίδια προσπαθεί να σιωπήσει, ωστόσο τα media κατάφεραν να μαθαίνουν τι συμβαίνει στην προσωπική της ζωή.\nΤο 1995, η ηθοποιός και τραγουδίστρια παντρεύτηκε τον σκηνοθέτη Daniel Calparsoro, με τον οποίο χώρισε πέντε χρόνια αργότερα.\nΕνώ το 2004, αυτή και ο σύντροφός της Martin απέκτησαν έναν γιο, τον Teo Nabil.\nΤα μαλλιά της Najwa Nimri είναι ένας κενός καμβάς, λόγω της ικανότητάς της να αλλάζει την εμφάνιση των μαλλιών της. Η ηθοποιός όχι μόνο πειραματίζεται με διαφορετικά χτενίσματα ή κουρέματα, αλλά αλλάζει και το χρώμα των μαλλιών της σε ξανθά, κόκκινα, σκούρα και ότι άλλο μπορεί να φανταστεί.\nΈνα από τα χαρακτηριστικά της ηθοποιού όταν ντύνεται είναι ότι διατρέχει κινδύνους, αφού επιλέγει εντυπωσιακά ενδύματα που κυμαίνονται από το μέγεθος του ενδύματος με υπερβολικά μέρη, ζωντανά χρώματα έως φορέματα με γυαλιστερά χρώμα.\nΗ Najwa Nimri έχει μεγάλη αγάπη στα ζώα και γι αυτό στο σπίτι της έχει ένα είδος γερμανικού κυνηγετικού σκύλου που το έχει ονομάσει Bala.\nΗ ηθοποιός είναι από αυτούς που αγαπάει τα τατουάζ γι αυτό και έχει δηλώσει: «Είναι μια πράξη εξέγερσης παρά αγάπη. Όχι δεν είναι πραγματικά. Είναι μια πράξη αγάπης! Έχω επίσης κάνει ένα όνομα τατουάζ για την αγάπη. Ένα τατουάζ είναι το περισσότερο που μπορείτε να κάνετε για την αγάπη. Το αγαπώ. Ξεχνώ το παρελθόν, ζω όλη την ώρα στο παρόν και προβάλλω τον εαυτό μου στο μέλλον, αλλά δεν ξανακοιτάω το παρελθόν. Είναι πολύ καλό για μένα αν το κάνω τατουάζ, λέω “αχ, κοίτα …”. Δεν θέλω να το βγάλω.»\nΜάλιστα, με μια βόλτα στο προσωπικό της λογαριασμό κάποιος μπορεί να ανακαλύψει είναι η μεγάλη αδυναμία που έχει στον σκύλο της, τα εγωκεντρικά στιλ που κάνει κατά καιρούς και τη διαφορετική ποιότητα ζωής που έχει.\nΗ σπάνια φωτογραφία της Najwa Nimri από την…\nTagged Alicia, Alicia Sierra, Daniel Calparsoro, La Casa de Papel, Macarena, Macarena Ferreiro, Maggie Civantos, Najma Nimri, Najwa Nimri Urrutikoetxea, Netflix, Teo Nabil, Vis a Vis, Vis A Vis El Oasis, Zulema, Zulema Zahir, Νάτζουα Νίμρι\nPrevious Post: Δείτε την σπάνια φωτογραφία της Αλίκης Βουγιουκλάκη με μπικίνι από τα γυρίσματα της ταινίας “Το δόλωμα”\nNext Post: Δείτε την φωτογραφία της Εύας Αντωνοπούλου με τον σύζυγό της με αφορμή την επέτειο γάμου τους


Παγκόσμιο "μπλακ άουτ": Αυτός είναι ο λόγος που "έπεσαν" μεγάλα site - Η εξήγηση της Fastly\nΠαγκόσμιο “μπλακ άουτ”: Αυτός είναι ο λόγος που “έπεσαν” μεγάλα site – Η εξήγηση της Fastly\n14:33 , Τετάρτη 09 Ιουνίου 2021\nΤον λόγο για τον οποίο προκλήθηκε το χθεσινό παγκόσμιο “μπλακ άουτ” που σήμανε συναγερμό σε μεγάλους οργανισμούς και ειδησεογραφικά Μέσα, ανακοίνωσε σήμερα η Fastly.\nΗ εταιρεία cloud computing ευθύνεται για την τεράστια παγκόσμια βλάβη που σημειώθηκε την Τρίτη στους ιστότοπους πολλών ειδησεογραφικών μέσων σε όλο τον κόσμο, αλλά και σε ιστοσελίδες όπως αυτή του Λευκού Οίκου και της βρετανικής κυβέρνησης. Όπως ανακοίνωσε σήμερα, το πρόβλημα προκλήθηκε από κάποιο σφάλμα λογισμικού (bug) όταν ένας από τους πελάτες της άλλαξε τις ρυθμίσεις του λογαριασμού του. Διευκρίνισε ότι το bug βρισκόταν σε μια ενημέρωση λογισμικού που έστειλε στους πελάτες της στις 12 Μαΐου και ενεργοποιήθηκε όταν ένας από τους πελάτες της έκανε αλλαγές στις ρυθμίσεις, προκαλώντας τη δυσλειτουργία του προγράμματος η οποία επηρέασε το 85% του δικτύου της Fastly.\nΗ εταιρεία εντόπισε το πρόβλημα ένα λεπτό αφού σημειώθηκε, στις 12:47 ώρα Ελλάδας και οι τεχνικοί της το έλυσαν στις 13:27. «Μέσα σε 49 λεπτά το 95% του δικτύου μας λειτουργούσε κανονικά», εξήγησε η Fastly.\n“Η βλάβη ήταν ευρεία και σοβαρή και λυπούμαστε πραγματικά για τις επιπτώσεις της στους πελάτες μας και σε όσους βασίζονται σε αυτούς”, επεσήμανε η Fastly σε ανάρτησή της την οποία υπογράφει ο Νικ Ρόκγουελ, ανώτερο στέλεχος της εταιρείας. Ο ίδιος πρόσθεσε ότι η εταιρεία θα έπρεπε να είναι προετοιμασμένη για το πρόβλημα αυτό. Όπως υπογράμμισε, θα εξετάσει και θα δώσει εξηγήσεις για τους λόγους για τους οποίους δεν εντόπισε το σφάλμα του λογισμικού στη διάρκεια των ελέγχων που διεξήγαγε.\nΗ χθεσινή παγκόσμια βλάβη προκάλεσε ερωτήματα για την εξάρτηση του διαδικτύου από λίγες μόνο εταιρείες.\nSITE ΙΣΤΟΣΕΛΙΔΕΣ ΜΠΛΑΚ ΑΟΥΤ ΝΕΑ\nΜακελειό στο Τέξας: «Έφυγε» από τη ζωή ο σύζυγος μιας από τις δολοφονημένες δασκάλες – Δεν...\nΜακελειό στο Τέξας: «Έφυγε» από τη ζωή ο σύζυγος μιας...


Συννεφιές... στο μεγαλύτερο μέρος της χώρας- Πού θα... - Star.gr\nΕΛΛΑΔΑ Δευτέρα, 14 Δεκεμβρίου 2015, 08:14\nΣυννεφιές... στο μεγαλύτερ�� μέρος της χώρας- Πού θα κυμανθεί το θερμόμετρο!\nΣυννεφιασμένο θα είναι το σκηνικό του καιρού στο μεγαλύτερο μέρος της χώρας, με αραιές νεφώσεις, κατά τόπους πιο πυκνές στα δυτικά, και τοπικά περιορισμένη ορατότητα στα δυτικά, κεντρικά και βόρεια τις πρωινές ώρες.\nΣτην Αττική ο καιρός θα είναι αρχικά αίθριος, γρήγορα όμως θα αναπτυχτούν αραιές νεφώσεις. Οι άνεμοι θα πνέουν μεταβλητοί ασθενείς και από το βράδυ βόρειοι βορειοανατολικοί τοπικά 4 μποφόρ. Η θερμοκρασία θα κυμανθεί από 1 έως 16 βαθμούς Κελσίου.\nΣτη Θεσσαλονίκη ο καιρός θα είναι αρχικά αίθριος, γρήγορα όμως θα αναπτυχτούν αραιές νεφώσεις. Το πρωί η ορατότητα θα είναι περιορισμένη. Οι άνεμοι θα πνέουν ασθενείς και από το απόγευμα βόρειοι 4 μποφόρ. Η θερμοκρασία θα κυμανθεί από 1 έως 14 βαθμούς Κελσίου.\nΑναλυτικά η πρόγνωση για την υπόλοιπη Ελλάδα:\nΚαιρός: αραιές νεφώσεις από τα δυτικά, που βαθμιαία θα πυκνώσουν.\nΆνεμοι: μεταβλητοί ασθενείς. Από αργά το απόγευμα βόρειοι 3 με 4 και στα ανατολικά βορειοανατολικοί 5 και βαθμιαία τοπικά 6 μποφόρ.\nΘερμοκρασία: από 1 έως 14 βαθμούς Κελσίου. Στη δυτική Μακεδονία κατά τόπους 4 με 6 βαθμούς χαμηλότερη.\nΚαιρός: αραιές νεφώσεις κατά διαστήματα πιο πυκνές. Περιορισμένη ορατότητα κατά τόπους τις πρωινές ώρες.\nΆνεμοι: μεταβλητοί ασθενείς και στο Ιόνιο τοπικά βόρειοι βορειοδυτικοί 4 μποφόρ.\nΘερμοκρασία: από 4 έως 17 βαθμούς Κελσίου. Στην Ήπειρο κατά τόπους 4 με 6 βαθμούς χαμηλότερη.\nΚαιρός: αραιές νεφώσεις που βαθμιαία θα πυκνώσουν. Η ορατότητα τις πρωινές ώρες θα είναι κατά τόπους περιορισμένη.\nΆνεμοι: μεταβλητοί ασθενείς και από το βράδυ στα ανατολικά βόρειοι βορειοανατολικοί 4 μποφόρ.\nΘερμοκρασία: από 1 έως 16 βαθμούς Κελσίου. Στα βόρεια η ελάχιστη κατά τόπους 2 με 4 βαθμούς χαμηλότερη.\nΚαιρός: αρχικά γενικά αίθριος, γρήγορα όμως θα αναπτυχτούν αραιές νεφώσεις.\nΆνεμοι: βορειοδυτικοί 3 με 5 μποφόρ και από το βράδυ βόρειοι με την ιδία διεύθυνση.\nΚαιρός: αρχικά αίθριος. Βαθμιαία μετά το μεσημέρι θα αναπτυχτούν αραιές νεφώσεις. Η ορατότητα τις πρωινές ώρες θα είναι κατά τόπους περιορισμένη.\nΆνεμοι: από βόρειες διευθύνσεις 3 με 4 μποφόρ και από το βράδυ στα βόρεια βορειοανατολικοί 5 τοπικά 6 μποφόρ.\nΘερμοκρασία: από 10 έως 17 βαθμούς Κελσίου. Στα βόρεια 4 με 6 βαθμούς χαμηλότερη.\nΠρόγνωση για την Τρίτη 15-12-2015\nΚαιρός: λίγες νεφώσεις κατά τόπους αυξημένες με πιθανότητα ασθενών τοπικών βροχών στο Ιόνιο, τη νότια Πελοπόννησο, την ανατολική Θεσσαλία, τις Σποράδες, την Εύβοια και την Κρήτη.\nΘερμοκρασία: σε μικρή πτώση στα ηπειρωτικά.


Τι λέει η UEFA για το Βόλος-Ολυμπιακός: Οφσάιντ ή όχι; (vid) | SDNA\nΤο SDNA φέρνει στο φως βίντεο από εκπαιδευτικό υλικό της UEFA προς όλους τους Ευρωπαίους διεθνείς διαιτητές, παίρνοντας ξεκάθαρη θέση για περιπτώσεις οφσάιντ παρόμοιες με αυτή του Βόλος-Ολυμπιακός.\nΟ Ολυμπιακός πέρασε με πολύ κόπο και ιδρώτα από το Πανθεσσαλικό (1-2), με ένα γκολ στο φινάλε από τον Εμβιλά που προκάλεσε... χαμό και έκανε τους γηπεδούχους να “βράζουν”, φωνάζοντας για οφσάιντ του Χασάν. Ο Αιγύπτιος επιθετικός είναι πράγματι εκτεθειμένος την ώρα που κάνει το σουτ ο Γάλλος μέσος χωρίς να έρχεται σε επαφή με την μπάλα, ωστόσο ο Πορτογάλος διαιτητής Φάμπιο Βερίσιμο δεν θεώρησε ότι επηρέαζε τη φάση, κάνοντας on field review.\nTo SDNA ανέλυσε χθες τι ακριβώς αναφέρει ο σχετικός κανονισμός και το πώς αφήνει τυχόν παράθυρο... παρερμηνειών. Αυτός βέβαια δεν είναι ο μοναδικός κανονισμός διαιτησίας που επιτρέπει στον διαιτητή να αποφασίζει τυχόν διαφορετικά για παρόμοιες φάσεις.\nΓι' αυτό και η πάγια τακτική πρωτίστως της UEFA και δευτερευόντως των κατά χώρα επιτροπών διαιτησίας, είναι να δίνουν στους διαιτητές εκπαιδευτικά βίντεο με συγκεκριμένες φάσεις, ζητώντας τους να τις αξιολογούν με τον τρόπο που αυτή θέλει.\nΚι εδώ το SDNA έρχεται να αποκαλύψει μία φάση που έχει στείλει η επιτροπή διαιτησίας της ευρωπαϊκής ομοσπονδίας το προηγούμενο διάστημα σε όλους τους Ευρωπαίους διεθνείς διαιτητές, όλων των κατηγοριών, η οποία είναι παρόμοια με αυτή του Βόλος-Ολυμπιακός. Πρόκειται για το Γκλάντμπαχ-Ίντερ 2-3 του περασμένου Δεκεμβρίου στο Τσάμπιονς Λιγκ και το γκολ της ισοφάρισης των Γερμανών στο 83' που τελικά ακυρώθηκε.\nΔείτε το βίντεο μετά το 1:00